73/2021 DEKRETUA, otsailaren 23koa, Kultura eta Hizkuntza Politika Sailaren egitura organikoa eta funtzionala ezartzen duena. - Eusko Jaurlaritza - Euskadi.eus\n3. artikulua Sailburuordetzak.\n4. artikulua Zuzendaritzak.\n5. artikulua Kultura eta Hizkuntza Politikako sailburua.\n6. artikulua Zuzendaritza Kontseilua.\n7. artikulua Kabinetearen eta Gizarte Hedabideen Zuzendaritza.\n8. artikulua Zerbitzu Zuzendaritza.\n9. artikulua Jarduera Fisikoaren eta Kirolaren Zuzendaritza.\nIII. KAPITULUA KULTURA SAILBURUORDETZA\n10. artikulua Kultura Sailburuordetza.\n11. artikulua Kultura Ondarearen Zuzendaritza.\n12. artikulua Kultura Sustatzeko Zuzendaritza.\nIV. KAPITULUA HIZKUNTZA POLITIKARAKO SAILBURUORDETZA\n13. artikulua Hizkuntza Politikarako Sailburuordetza.\n14. artikulua Herri Administrazioetan Hizkuntza Normalizatzeko Zuzendaritza.\n15. artikulua Euskara Sustatzeko Zuzendaritza.\n16. artikulua Hizkuntza Ikerketa eta Koordinaziorako Zuzendaritza.\nEuskal Autonomia Erkidegoko Autonomia Estatutua onartu zuen abenduaren 18ko 3/1979 Lege Organikoaren 10.2 artikuluan, gure autonomia-erkidearen eskumen esklusiboen artean, badago autogobernatzeko erakundeen antolamenduari, araubideari eta funtzionamenduari dagokiena, betiere Estatutuaren arauen barruan. Ondorioz, Autonomia Estatutuaren 30. artikuluarekin eta Jaurlaritzari buruzko ekainaren 30eko 7/1981 Legearen 8.c) artikuluarekin bat, lehendakariaren irailaren 6ko 18/2020 Dekretuak Euskal Autonomia Erkidegoko Administrazioaren sailak sortu, ezabatu eta aldatzen dituena eta horien egitekoak eta jardun-arloak finkatzen dituena azaroaren 15eko 20/2012 Dekretuak lehengo legegintzaldirako onartu zuen sailen egitura berrantolatu du hauteskundeen ondorengo errealitate berrira egokitzeko; Eusko Legebiltzarrari aurkeztutako gobernu-programaren ildo nagusiak ere egokitu ditu, lan politiko-administratiboaren jarraitutasuna bermatzen duen trantsizio ordenatua errazte aldera.\nAlde horretatik, 18/2020 Dekretuaren 2. artikuluak Euskal Autonomia Erkidegoko Administrazioaren sailen egitura zehaztu du, eta sail horietariko bat Kultura eta Hizkuntza Politika da. Bestetik, 14. artikuluak sail horri honako egiteko eta jardun-arlo hauek esleitzen dizkio:\n18/2020 Dekretuaren 14.2 artikuluaren arabera, Kultura eta Hizkuntza Politika Sailari atxikita daude «Helduen Alfabetatze eta Berreuskalduntzerako Erakundea / Instituto de Alfabetización y Reeuskaldunización de Adultos (HABE)» eta «Euskadiko Liburutegia» organismo autonomoak; «Euskal Irrati Telebista / Radio Televisión Vasca (EITB)» eta «Instituto Vasco Etxepare Euskal Institutua / Basque Institute» zuzenbide pribatuko ente publikoak; «Euskadiko Orkestra SA / Orquesta de Euskadi SA» sozietate publikoa; eta «Fundación Euskadi Kirola Fundazioa» eta «Fundación Joven Orquesta de Euskal Herria-Euskal Herriko Gazte Orkestra Fundazioa» sektore publikoko fundazioak.\nOrain arte, Jaurlaritzaren antolaketa-egitura ezartzeko, kontuan hartu da Euskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen azaroaren 26ko 24/2016 Dekretuan ezarritakoa, eta, 18/2020 Dekretuaren 14. artikuluan aipatutako egiteko eta jardun-arloetarako, apirilaren 11ko 82/2017 Dekretua, Hizkuntza Politika eta Kultura Sailaren egitura organikoa eta funtzionala ezartzen dituena. Ondorioz, azken dekretu honek diseinatutako antolamendu- eta funtzio-egitura Kultura eta Hizkuntza Politika Sailarentzat aipatutako 18/2020 Dekretuaren 14. artikuluan ezarritako egiteko eta jardun-arloetara egokitu behar da, alderdi batzuetan aurreko 24/2016 Dekretuaren 14. artikuluan eta Euskal Kultura Ondareari buruzko maiatzaren 9ko 6/2019 Legean ezarritakoetatik ezberdinak baitira; eta, azken batean, 82/2017 Dekretua, apirilaren 11koa, Kultura eta Politika Sailaren egitura organikoa eta funtzionala ezartzen duena, indarrean egon den bitartean sortutako errealitate berrietara.\nHori dela eta, Kultura eta Hizkuntza Politikako sailburuaren proposamenez, lehendakariak onartuta eta Gobernu Kontseiluak 2021eko otsailaren 23an egindako bilkuran aztertu eta onartu ondoren, hau\nEuskal Autonomia Erkidegoko Administrazioaren sailak sortu, ezabatu eta aldatzen dituen eta horien egitekoak eta jardun-arloak finkatzen dituen lehendakariaren irailaren 6ko 18/2020 Dekretuaren 14. artikuluan zehaztutako egitekoak eta jardun-arloak dagozkio Kultura eta Hizkuntza Politika Sailari; eta egiteko eta jardun-arlo horiek sailburuaren zuzendaritzapean gauzatuko dira.\nKultura eta Hizkuntza Politikako sailburua:\nKabinetearen eta Gizarte Hedabideen Zuzendaritza.\nJarduera Fisikoaren eta Kirolaren Zuzendaritza.\nHizkuntza Politikarako Sailburuordetza:\nEuskal Autonomia Erkidegoko sektore publikoko entitateak.\nAdministrazio instituzionala: Kultura Sailari atxikita daude Administrazio instituzionaleko entitate hauek:\nHelduen Alfabetatze eta Berreuskalduntzerako Erakundea (HABE) organismo autonomo administratiboa.\nEuskal Irrati Telebista zuzenbide pribatuko ente publikoa eta haren mendeko sozietateak. Euskal Irrati Telebista zuzenbide pribatuko ente publikoko zuzendaritza-postuak honakoak izango dira:\nEiTBko Zuzendaritza Nagusia.\nEiTBko Zuzendaritza Kudeatzailea.\nEiTBko Estrategia eta Komunikazio Korporatiboko Zuzendaritza.\nEtxepare Euskal Institutua / Basque Institute zuzenbide pribatuko ente publikoa.\nEuskadiko Liburutegia organismo autonomo administratiboa.\nEuskal Autonomia Erkidegoko sektore publikoko beste entitate batzuk:\nEuskadiko Orkestra SA sozietate publikoa.\nBasque Team fundazioa.\nEuskal Herriko Gazte Orkestra Fundazioa.\nEuskal Kultura Ondarearen EAEko Kontseilua.\nEuskal Kultura Ondarearen Erakundearteko Organoa.\nEuskadiko Museoen Kontseilu Aholkularia.\nEuskadiko Liburutegien Aholku Batzordea.\nDokumentazioa Balioesteko eta Aukeratzeko Batzordea.\nBaliokidetzen Jarraipen Batzordea.\nKiroleko Dopinaren aurkako Aholku Batzordea.\nErabilera Terapeutikoko Baimenen Euskal Batzordea.\nKultura eta Hizkuntza Politika Sailean, sailburuaren mendean, Kultura Sailburuordetza eta Hizkuntza Politikarako Sailburuordetza egongo dira.\nKultura eta Hizkuntza Politika Saileko zuzendaritza bakoitzaren arduraduna zuzendari bat izango da; zuzendari horiek zuzenean eta organikoki nor bere sailburuordearen mende egongo da, hauek izan ezik: Kabinetearen eta Gizarte Hedabideen zuzendaria, Zerbitzuen zuzendaria eta Jarduera Fisikoaren eta Kirolaren zuzendaria, sailburuaren mende egongo dira eta. Zuzendariek honako egiteko hauek izango dituzte, oro har:\nKultura eta Hizkuntza Politikako sailburuari dagokio Jaurlaritzari buruzko ekainaren 30eko 7/1981 Legearen 26. eta 28. artikuluetan ezarritako eskumenak baliatzea, baita indarrean dauden legeek esleitzen dizkiotenak ere, lehendakariaren irailaren 6ko 18/2020 Dekretuaren arabera sail honi dagozkion egiteko eta jardun-arloen esparruan (18/2020 Dekretua, Euskal Autonomia Erkidegoaren Administrazioko sailak sortu, ezabatu eta aldatzen dituena eta horien egitekoak eta jardun-arloak finkatzen dituena).\nSaileko organo gorena denez, bera arduratuko da saileko organo guztien eta bertako jarduera guztien zuzendaritzaz, koordinazioaz eta kontrolaz.\nLangileen alorrean, berriz, sailburuak eskumen hauek izango ditu, Euskal Funtzio Publikoari buruzko 6/1989 Legearen arabera:\nSaileko lanpostuen zerrendak proposatzea, Euskal Funtzio Publikoari buruzko Legearen 10.1 artikuluaren e) letran xedatutakoarekin bat.\nFalta astun eta oso astunen ondoriozko zehapenak ezartzea, funtzio publikoaren legeen arabera, hauek izan ezik: zerbitzutik behin betiko kentzea edo, hala badagokio, iraiztea.\nIzendapen askeko lanpostuak betetzea, aurretik haien deialdi publikoa eginda, eta behin-behineko langileak izendatzea.\nSailburua kontratazio-organoa izango da sailburuordetza bakoitzaren esparrutik kanpo geratzen diren gaietarako, baldin eta indarreko legeen arabera kontratu txikitzat jo ezin badira, bai eta Kabinetearen eta Gizarte Hedabideen Zuzendaritzari, Zerbitzu Zuzendaritzari eta Jarduera Fisikoaren eta Kirolaren Zuzendaritzari dagozkien kontratu ez txikietarako ere.\nSailburuari dagokio Euskal Autonomia Erkidegoko Aurrekontu Orokorretako dirulaguntza izendunak ematea sailaren jardun-arloan.\nHalaber, Gobernu Kontseiluaren aldez aurretiko baimena behar ez bada, sailburuari dagokio sailaren alorreko hitzarmenetarako eta akordioetarako baimena ematea, eta, hala badagokio, horiek sinatzea.\nSailburuari dagokio ondare-erantzukizunari buruzko espedienteak ebaztea baldin eta horien ebazpena ez bada Gobernu Kontseiluaren eskumenekoa.\nSailburuari dagokio xedapen eta administrazio-ekintza deusezak ofizioz berrikusteko espedienteak hasi eta ebaztea, berak edo sailaren gainerako organoek emandako ekintzak edo xedapenak badira.\nSailburuari dagokio hasiera eta, hala badagokio, kaltegarritasun-deklarazioa ematea, deusezta daitezkeen egintza eta xedapenei dagokienez, berak edo sailaren gainerako organoek emandako ekintzak edo xedapenak badira.\nSailburuari dagokio sailaren organismo edo agintarien aurka jarritako errekurtsoak ebaztea, beste organo baten eskumenekoak ez badira.\nSailburuari dagokio bere eskumen-arloko helburu estrategikoak definitzea, betiere Gobernu Programan ezarritako lerro estrategiko eta konpromiso programatikoen arabera.\nSailburuari dagokio helburu estrategikoak garatuz gizartean zer-nolako eragina lortzen den aztertzea, eta saileko jarduera-sektore bateko eta besteko helburuetan egin beharreko aldaketak edo garapenak zehaztea.\nKultura eta Hizkuntza Politikako sailburua buruan dela, Zuzendaritza Kontseiluak, administrazio-organotzat hartzen ez bada ere, sailburuari lagunduko dio sailaren politika gainbegiratzen eta jarraipena egiten, jardueren plangintza orokorra egiten, eta gomendioan uzten zaizkion gai guztietan.\nSailburua zuzendari gorena izanik, Zuzendaritza Kontseilua hauek osatuko dute: saileko sailburuordeak, Zerbitzu Zuzendaritza, eta Kabinetearen eta Gizarte Hedabideen Zuzendaritza.\nHorietaz gain, sailburuak izendatutako beste pertsona batzuek ere parte hartu ahal izango dute Zuzendaritza Kontseiluan.\nSailburuak izendatuko du Kontseiluaren idazkaritza-egitekoak egingo dituen pertsona bat.\nSailburuak, ematen zaizkion ahalmenez baliatzeko, zuzenean izango du bere mende Kabinetearen eta Gizarte Hedabideen Zuzendaritzaren laguntza eta aholkularitza; 4. artikuluak saileko zuzendariei ematen dizkien egiteko orokorrez gain, artikulu honetako apartatuetan zerrendatutako egitekoak eta jardun-arloak ere badagozkio zuzendaritza horri.\nSailburuari laguntzea Kultura eta Hizkuntza Sailari emandako eskumenak era koordinatuan baliatzen.\nSailaren harremanak koordinatu eta zaintzea, bai Eusko Legebiltzarrarekikoak, bai Arartekorekikoak, bai gainerako erakundeekikoak, sailean harreman instituzionalen eskumena duen organoaren bidez.\nKoordinatzea eta jarraipena egitea informazio-argitalpen aktiboari, informazio publikora iristeko eskubidea baliatzeko eskabideen erantzunei eta saileko datu publikoen irekierari, gardentasunarekin politikarekin bat.\nGizarte-hedabideen alorrean, dagozkion administrazio-jarduera guztiak egingo ditu baldin arauz Euskal Autonomia Erkidegoko Administrazioko beste organo bati ez badagozkio. Berdintasunerako Administrazio-unitatearekin eta Euskararen Administrazio-unitatearekin lankidetzan egingo ditu jarduera horiek, eta emakumeen eta gizonen berdintasunerako eta euskara sustatzeko politikak sustatuko ditu. Egitekoen arlo honetan, nolanahi ere, hauek sartuko dira:\nZehapen-prozedurei hasiera ematea eta, hala badagokio, Euskal Autonomia Erkidegoko Administrazio orokorrari arlo horretan dagozkion zehapenak jartzea, beste organo bati ez badagozkio, eta ikuskapen- eta instrukzio-egitekoetarako Komunikabideen Zerbitzuko teknikariek autoritate izaera izango dute.\nKultura eta Hizkuntza Politikako sailburuarekiko elkarlanean jardutea «Euskal Irrati Telebista» ente publikoarekin egin behar diren jardunetan, Kultura eta Hizkuntza Politika Sailari atxikitako erakundea den aldetik.\n1. 4. artikuluak saileko zuzendariei dagozkien egiteko orokorrez gain, Zerbitzu Zuzendaritzak, sailburuaren mende, zerrendatutako egiteko hauek ere izango ditu:\nSailaren informatika-gaietako beharrizanak aplikazioak eta euskarriak planifikatu eta koordinatzea baldin eta ez badaude Administrazioko beste sail batzuei esleituta.\nZerbitzu Zuzendaritzaren mende, Kultura Sailaren Estatistika Organoak eskumenak izango ditu, eta ahalmenak baliatuko, dekretu hauetan ezarritakoaren arabera: ekainaren 22ko 180/1993 Dekretua (haren bidez arautu ziren Jaurlaritzako sailen estatistikarako organoak), eta apirilaren 23ko 86/1996 Dekretua (haren bidez sortu zen Kultura Sailaren estatistikarako organoa). Eta, bereziki, informazio-, estatistika-, azterketa- eta analisi-sistemen arloko kudeaketa eta koordinazioa egingo du, Ekonomia eta Ogasun Sailari dagozkion eskumenak eragotzi gabe.\nKulturako sailburuordeak zuzendaritza hauek izango ditu hierarkian mende, esleituta dituen egitekoak gauzatzeko:\nKultura Ondarearen Zuzendaritzari atxikita daudenez, kide anitzeko organo hauen egitekoak beteko ditu zuzendaritza horrek:\nEuskadiko Museoen Aholku Batzordea, martxoaren 18ko 54/2008 Dekretuak arautua.\nEuskadiko Liburutegien Aholku Batzordea, abenduaren 30eko 232/2008 Dekretuak arautua.\nKultura Ondarearen Zuzendaritzari atxikita geratzen dira Kultura eta Hizkuntza Politika Sailak Bizkaiko eta Gipuzkoako lurralde historikoetan dituen lurralde-zerbitzuak.\nHelduen Alfabetatze Berreuskalduntzerako Erakundea (HABE) organismo autonomo administratiboa, azaroaren 25eko 29/1983 Legean xedatutakoarekin bat, Hezkuntza, Hizkuntza Politika eta Kultura Sailari atxikita dago, Hizkuntza Politikarako Sailburuordetzaren bidez.\nAholkularitza eta laguntza eskaintzea Euskal Autonomia Erkidegoko foru-aldundietako, udaletako eta gainerako entitate publikoetako euskara-planak diseinatzeko eta ezartzeko, BikainEuskararen Kalitate Ziurtagiria oinarri hartuz.\nSailburuordeek dituzten eskumenak eta egitekoak beren mende dauden zuzendariek beteko dituzte dekretu honetan ezarritako hurrenkeran.\nZuzendaritzei esleitutako eskumenak sailburuordetza bereko zuzendariek beteko dituzte egiturako hurrenkeraren arabera, hau da, aurre-aurrean dagoenari egokituko zaio dena delako zuzendaria ordezkatzea, eta lehenengoa sailburuordeak ordezkatuko du; horiek ezin badute, hierarkikoki gainetik dagoenak beteko ditu, hurrengo apartatuan xedatzen den kasuan izan ezik.\nZuzenean sailburuaren mende dauden zuzendarien ordezkapena txandaka egingo da dekretu honen 2.1.a) artikuluak ezarritako ordenaren arabera.\nAurreko arauak nahiko ez badira, gain-gainetik dagoen administrazio-organoak izendatutako pertsonak beteko ditu administrazio-organoaren eskumenak.\nBIGARREN XEDAPEN GEHIGARRIA. Baliabide propio pertsonifikatuei egindako enkarguak.\nEra berean, Kultura eta Hizkuntza Politika Saileko kontratazio-organoek eskumena izango dute, baldintza beretan, obrak gauzatzeko eta zerbitzuak emateko enkarguak egiteko, sektore publikoko kontratazioa arautzen duen araudian aurreikusitako baldintzetan.\nLEHENENGO XEDAPEN IRAGANKORRA. Izapidean dauden espedienteak.\nDekretu hau indarrean jartzen denean izapidetzen ari diren espedienteak eskumena duten organoek izapidetu eta ebatziko dituzte, Kultura eta Hizkuntza Politika Sailaren egitura organikoa eta funtzionala ezartzen duen apirilaren 11ko 82/2017 Dekretuaren arabera.\nBIGARREN XEDAPEN IRAGANKORRA. Euskadiko Ondare Arkitektoniko Monumentalaren Aholku Batzordea.\nEuskadiko Ondare Arkitektoniko Monumentalaren Aholku Batzordeak bere egitekoak betetzen jarraituko du, Euskadiko Ondare Arkitektoniko Monumentalaren Aholku Batzordearen egitura eta funtzionamendua arautzen dituen urriaren 23ko 284/1990 Dekretuan ezarritakoarekin bat etorriz, harik eta Euskal Kultura Ondarearen EAEko Kontseiluaren erregelamendu-garapena (Euskal Kultura Ondareari buruzko 6/2019 Legearen 4. artikuluan arautua) indarrean sartu arte, lege horren hirugarren xedapen iragankorrean ezarritako moduan. Era berean, erregelamendu hori garatu arte, Kultura Ondarearen Zuzendaritzak 11.3 artikuluan deskribatutako egitekoak beteko ditu.\nBerariaz indargabetuta geratzen dira honako arau-xedapen hauek:\n218/2003 Dekretua, irailaren 23koa, Euskal Ikus-entzunezkoaren Erakundearteko Batzordea sortu eta erregulatzeko dena (EIEB).\n232/2000 Dekretutik, azaroaren 21ekoa, Artxibo Zerbitzuetako Araudia eta Euskal Autonomia Erkidegoko Dokumentazio Ondarea erregulatzeko arauak onartzen dituena, indargabetuta geratzen dira 4. eta 22.2.a) artikuluak, bai eta VI. kapituluko 1. atala.\nHalaber, indargabetuta geratzen dira maila bereko edo beheragoko arau guztiak, dekretu honetan xedatutakoarekin kontraesanean dauden edo aurka dauden alderdiei dagokienez.\nAZKEN XEDAPENETAKO LEHENENGOA. Gaikuntza.\nIndargabetzen du: HUTS-ZUZENKETA, honako dekretu honena: 82/2017 Dekretua, apirilaren 11koa, Kultura eta Hizkuntza Politika Sailaren egitura organikoa eta funtzionala ezartzen duena.\nIndargabetzen du: 82/2017 DEKRETUA, apirilaren 11koa, Kultura eta Hizkuntza Politika Sailaren egitura organikoa eta funtzionala ezartzen duena.\nIndargabetzen du: 218/2003 DEKRETUA, irailaren 23koa, Euskal Ikus-entzunezkoaren Erakunde arteko Batzordea sortu eta erregulatzeko dena. (EIEB).\nPartzialki indargabetzen du: 232/2000 DEKRETUA, azaroaren 21ekoa, Artxibo Zerbitzuetako Araudia eta Euskal Autonomia Erkidegoko Dokumentazio Ondarea erregulatzeko arauak onartzen dituena.


Txina Gortina Puntuen Makina Fabrikatzaileak eta Hornitzaileak - Ekipamendu Adimendunak Ridong\nHasiera > Produktuak > Gortina Makina > Gortina Puntuen Makina\nRidong Intelligent Equipment Txinan gortinak puntatzeko makina fabrikatzaile nagusia da. Gortinen ekipoen teknologiaren eta berrikuntza teknologikoaren hobekuntzan jarri du arreta. Urteetako garapen eta ekoizpen praktiken ondoren, konpainiak orain gortinak ekoizteko ekipo ugari ditu, roller pertsianak eta oihalezko gortinak ekipoak barne. Teknologiak patente nazionalak lortu ditu eta merkatuko bezero askok aintzat hartu dute.\nLau gortina puntu jartzeko makina mota dugu.S Forma josteko makina, ordenagailuko gortina itsutzeko puntua makina, ordenagailuko gortina juntura overlock puntua makina eta ordenagailuko gortina orratz anitzeko josteko makina, funtzio desberdina dute gortina puntuan. gortinak uztartzeko prozesua, gortina Hemming prozesua eta gortina josteko prozesua.\nGure Gortina Puntuak Makinak hainbat ziurtagiri-ziurtagiri ditu, hala nola CE, CCC ziurtagiria, produktuen segurtasuna eta kalitate handikoa, esportazio titulazioekin, salmenta zuzeneko fabrika da, bere fabrika du eta urte askotan funtzionatu du.\nOrdenagailuko gortinak itsutzeko puntuen makina ertzaren estalkia josteko erabiltzen da gortinaren alboetako joskintza eta orratzetan, gortinaren buruko gerriko mugikorrak ere josi ditzake.\nOrdenagailuko gortina orratz anitzeko josteko makina gortinazko parpailak, gortinaren punta, botoi magikoa eta orratzezko hariak josteko erabiltzen da.\nOrdenagailuko gortinak junturako estalkien makina\nOrdenagailuko gortinetarako juntura Overlock Stitch Machine joskintzarako eta gortinen forrua banda gortina oihalean josteko erabiltzen da.\nTxinan egindako pertsonalizatutako Gortina Puntuen Makina prezio baxuan edo merkean eros daitezke. Ridong Intelligent Equipment Txina Gortina Puntuen Makina fabrikatzaile, hornitzaile eta fabrikatzaile ospetsuetako bat da. Eta gure salmenta beroako produktuek hainbat ziurtagiri-ziurtagiri dituzte, hala nola CE, CCC, UL ziurtagiria. Gainera, abiadura handiko eta eraginkortasun handiko gure produktu automatizatuek iraunkorrak eta mantentze errazak izateaz gain, urtebeteko bermea eskaintzen dute. Zure produktua erosten badut, zure zerbitzua zerbitzuarekin dator? Jakina, batez ere saldu osteko zerbitzuarekin, adibidez, 1 urteko kalitate bermearekin. Beharrezkoa bada, prezioen zerrendak eta aurrekontuak eskaintzen ditugu. Handizkako salmenta nahi badut, zer prezio emango didazu? Handizkako kantitatea handia bada, prezio lehiakorra eskaini ahal izango dizugu. Are garrantzitsuagoa dena, gure diseinua klasikoa, moda, zehatza eta dotorea da. Ongi etorri zaitezte gure fabrikara etorritako azken salmenta, berriena, aurreratua, deskontua eta kalitate handikoa erostera Gortina Puntuen Makina. Gainera, gure marka propioak ditugu. Lasai egon zaitezke gurekin deskontatutako produktua erostean. Ongi etorri etxeko eta atzerriko lagunak eta bezeroak gure fabrika bisitatzera eta gurekin lankidetzan aritzea, irabazi bikoitza lor dezakegula espero dugu.


YALE | Begi-zulo eta poltsen ezabapena\n11 Ots Begi-zulo eta poltsen ezabapena\nPosted at 11:38h Kategoria: Aparatologia, aurpegiko tratamendua, Teknologia\tEgilea:\tYale 0 Iruzkinak\nGizarte bizi batean bizi gara, estres handiko garaia da, deskantso gabe gabiltz alde batetik bestera korrika. Lo gutxiegi egiten dugu, eta egiten dugun hori gaizki egiten dugu. Gure “gadget” teknologikoek eragindako estimuluen aurrean gaude uneoro, hauek gure organismoan daukaten eraginari jabetu gabe. Faktore hauek guztiek, eragin handia dute guregan, gure garaiko sintoma errekurtsiboetako bat begirada neketsua, poltsak eta begi-zuloak dira.\nBegirada, gure arimaren ispilua da, gure aurpegia gehien erakusten dugun zatia da, gure presentazio karta, gure gorputzeko elementu garrantzitsuena da lehen inpresio egoki bat sortzeko, ondorioz, oso garrantzitsua da aurpegi gazte, zaindu eta hidratatua edukitzea eta hau begi zulo eta poltsekin bateraezina da. Hauen ezabapenerako tratamendu oso eraginkorra dakarkizuegu, Indiba Deep Beauty.\nNola ezabatu ditzakegu poltsak eta begi-zuloak? Faktore ugarik eragiten dituzte, gantz akumulazio eta likido akumulazioak, nekeak eta hemoglobina oxidazioak gune periorbitalean. Gantz eta likido akumulazioa aurreikus daitezke eta ezabatu daitezke. Poltsak ez agertzeko, Indiba aparatua erabil daiteke, berrafirmazio eta tonifikazioa eragiteko begi inguruan, horretarako ultrasoinuak erabiltzen itu, begi ondoko tenperatura igotzen du, fibroblastoen aktibazioa bermatzen du, elastina eta kolageno mailak handituz, elementu hauek birgenerazio zelular eta azal elastizitatea lortzeko elementu garrantzitsuak dira. Gainera, poltsak ezabatzeko, birgenerazio zelular handiagoa behar dugu, itxura gazteagoa lortuko dugu, drainatze efektuaz gain, poltsetako likido metaketa ezabatuz, txikiagotuz edo ezabatuz. Begi zuloen aurkako borrokan, hemoglobinaren oxidazioaren ezabaketa lortu behar dugu, Indiba Deep Beauty tratamenduak odol zirkulazioa birraktibatuko digu, begi zuloak ezabatuz eta kolore naturala itzuliz gure begiari.\nTratamendu hau oso eraginkorra da, baina tratamendu ugari behar ditu definitiboki ezabatzeko gure arazoak, baina efektuak lehen egunetik antzeman ditzakegu.


Topic-en ‘Lur’ antzezlana estreinatuko dute gaur. Noticias de Gipuzkoa\nTopic-en ‘Lur’ antzezlana estreinatuko dute gaur\nXare Produkzioak konpainiak bertan egin du sormen egonaldia eta gaur lana aurkeztuko du\n2018(e)ko maiatzaren 4a, ostirala - 06:04etan eguneratua\nTolosa- Antzezlan berezia izango da gaur, 20.30ean, Topic-eko aretoan. Bertan egonaldia egin ondoren, Xare antzerki taldeak Lur izenburua duen antzezlana estreinatuko du.\nDuela hilabete pare batetik hona Topic-en sormen egonaldi bat izaten ari da. Oraingo honetan, Donostia Antzerki Saria jaso berri duen Xake Produkzioak konpainiak Lur izenburua duen lan berrian murgildu da. Talde artistikoa Erika Olaizola, Mikel Laskurain, Kepa Errasti eta Nerea Gorritik osatzen dute.\nKepa Errastik idatzia eta Getari Etxegarairen zuzendaritzapean, Lur antzezlanak Aneren istorioa kontatzen du, aluarekin jaio den mutil baten istorioa da eta baldintza honek bere inguruan sor-tzen dituen gatazka sozialak kontatzen dizkigu. Anek, ordea, ez du barne gatazkarik bere gorputzarekin harmonian bizi delako. “Julian jostailu denda zahar baten jabea da. Egun gutxi barru Ane, bere bilobak, sei urte beteko ditu eta opari berezi bat prestatzen ari zaio;berarentzat propio egindako panpina. Anek eta Julianek bidaia zirraragarri bat hasiko dute panpinarekin batera, desioak betetzen dituen izar magiko baten bila. Itxuraz abentura irudimentsua dirudienak Ane eta Jon, bere aitaren, arteko harremana birbideratzen lagunduko du. Azken aldian Jonek onarpen arazo bat dauka. Izan ere, Ane mutila da”, dio lanaren sinopsiak. - M.S.S.


Landaredia eta animaliak – Baztango Udala\nLandaretza eskualde euro-siberiarreko probintzia atlantikokoa da. Gizakiak aipatu landaretza biziki suntsitu nahiz eraldatu aitzinetik, mendietan pagadiz, behealdean Quercus robur hariztiz, erdialdeetan gaztainondoz, eta horrenbertzeko garrantzirik ez duten bertze zuhaitz hostotsu kaduzifolioz (lizarrak eta hurritzak, errate baterako) osatuta zegoen.\nGaur egun, hedaduraz, pagoa da nagusi (7.500 hektarea, gutxi gorabehera). Ondoren, hedaduraz arras urruti, haritza eta gaztainondoak daude. Basoberritzea 2.100 hektarea ingurukoa izan da: hiru laurdenak pinuak, haritz amerikarra eta Japoniako laritza; batez ere, Otsondo, Alkurruntz eta Orabidea inguruan. Ibai inguruetan haltzak, sahatsak, makalak eta lizarrak aurki ditzakegu.\nBaztan Ibarrean aurki ditzakegun abereei dagokienez, behi, ardi eta zaldi-azienda nabarmentzen dira. Garai batean Baztan Ibarreko ekonomian nagusi ziren; gaur egun, ordea, ustiapen handiek bakarrik, eta neketan, egiten dute aitzinat. Behi-aziendari dagokionez, erran beharra dugu esne-behiek edo suitzarrek lekua utzi dietela haragi-behiei, herriko behi gorriei alegia. Ardi-aziendari dagokionez, Baztan Ibarrean ardi latxa da nagusi; izena arraza horretako ardiek duten artile zakarretik datorkio. Bi motakoak izaten ahal dira: ardi latxa muturbeltza eta ardi latxa muturgorria; bistan da, aurpegiaren koloreagatik bereizten direla.\nEtxe-abereak alde batera utzita, Baztango mendi zabaletan animalia-espezie ugari dago: azeriak, basurdeak, oreinak, orkatzak, urtxintxak, eta abar. Bada bertze espezie bat, coipus izenekoa, jatorriz Hego Amerikakoa; tamaina handiko ugaztuna da, eta orain dela urte gutxi batzuk Baztan ibaiaren ertzetan kokatu zen Frantziako etxalde batetik ihes eginda. Espezie horren ugalketa moteldu bada ere, gaur egun, oraindik ere, ikusten ahal da bakarren bat ibaia zeharkatzen.


Euskadiko Triatloi Federazioa | Gonzalo Fuentes (Alusigma Peñota Dental Portugaletekoa) onena 2022ko Espainiako Txapelketan Distantzia Erdiko Duatloian\n07 Mar Gonzalo Fuentes (Alusigma Peñota Dental Portugaletekoa) onena 2022ko Espainiako Txapelketan Distantzia Erdiko Duatloian\nAtean egitea 12:06h urtean Berriak\trentzat\tEuskadiko Triatloi Federazioa\n2022ko martxoaren 5a Gonzalo Fuentes Isasiren (Alusigma Peñota Dental Portugaletekoa) bizitzan historiara pasako den egun bat izango da.\nEgun horretan hasi ziren 2022ko denboraldiko duatloietako Espainiako Txapelketak ospatzen eta Sorian Distantzia Erdian onena izatea lortu zuen Donostiarrak.\nLos Pajaritos estadioa izan zen probako gune zentrala eta duatletek ikuskizun polit bat eskaini zuten eta oso lehiakorra. Camilo Santiago izan bazen ere lehen korrikako 14 kilometroetan azkarrena, Gonzalo Fuentes-ek irauli egin zuen sailkapena bizikletako 66 kilometroko ibilbidean eta azken korrikako 10 kilometroetara ia hiru minutuko abantailarekin ekin zion. Nahiko izan zitzaion 3 ordu eta ia 10 minutu ostean azkarrena izateko helmugan.\nPodiumean lagundu zioten bigarren postuan Fernandez Pinedo eta hirugarrenean Camilo Santiagorentzat. Segundu gutxira helmugaratu zen Pello Osoro (Alusigma Peñota Dental Portugaletekoa) eibartarra.\nGizonezkoen taldekako sailkapenean Alusgima Peñota Dental Portugaletekoa izan zen onena. Adin taldeetan Ander Condominas Garciak (Añorga K.K.E.) urrezko domina lortu zuen G25-29M adin taldean, eta Chantal Pitarch Moros-ek (Lea La Blanca) eta Luis Morcillo-k (Galdakaoko Mozoilo Triathlon Klub) brontzezkoa G35-39F eta G55-59M adin taldeetan hurrenez hurren.\nEmakumezkoei dagokionez Laura Gomez (Saltoki Trikideak) izan zen azkarrena, Maria Varo bigarrena eta Enara Oronoz hirugarren.\nDistantzia Erdiko lasterketaren aurretik, adin taldeetan Espainiako Txapelketa Duatloiko distantzia estandar-ean ospatu zen eta euskalduna ere bertan aritu ziren. Jon Trigueros-ek (Yepa! T.K.) urrezko domina lortu zuen G40-44M adin taldean, Roman Hernandez Sierrak (Bombers Vitoria Triatlon Club) zilarrezkoa G65-59M kategorian eta Eneko Gonzalez Balanzategik (Mugarra T.T.) brontzezkoa G20-24M adin taldean.\ncampeonatos de españa, duatloia, duatlón, espainiako txapelketak, FETRI


EL Eguzkitako betaurrekoak\nLED Arropa eta Osagarriak\nLED txanoak eta buruko arropa\nLED festarako mesedeak\nLED eguzkitako betaurrekoak\nHalloween-eko joko tradizionalak, besteak beste, mamuak itxurak egitea, sagarrak hozka egitea eta kalabaza-linternak egitea?\n1. Itxura ezazu fantasma bat izateko: Halloween benetan Mendebaldeko mamu-jaialdi bat da. Mamuak joan eta etorriko den eguna da. Jendeak mamuak bezala uxatu nahi ditu. Beraz, egun honetan, jende askok arropa arraroa jantziko du, mamuak direla eta kaleetan ibiliko dira. Hori dela eta, jende herabeek ...\nZer behar dut Halloweenrako prestatu?\n1. Prestatu gozokiak Halloween egunean, egunez eta gauez elkartu zaitezke, edo lagun baten etxera joan zaitezke gozokiak eskatzera. Esaera bat dago "trick or treat" Halloween-erako sorpresa bat dela. Beraz, gozokiak ezinbestekoak dira egun honetan. 2. Prestatu jantzi magikoak Jantzi magikoak ...\nZer da jack-o-lantern, eta zein da jack-o-lanternaren arrazoia? Jaietako kultura?\nHalloween bezpera mamu gaiztoekin erlazionatutako ospakizunetatik sortu zen, beraz, sorginak, mamuak, iratxoak eta erratz-makietako hezurdurak Halloween-aren ezaugarriak dira. Saguzarrak, hontzak eta gaueko beste animalia batzuk ere ohikoak dira Halloween-en ezaugarriak. Hasieran, animalia hauek oso beldurgarriak sentitzen ziren uste zelako...\nZer jolastu Halloweenerako? Halloween giroko elementu ezagunenak hemen daude!\n1. Maskara argitsua Maskarak, Halloween-eko ezinbesteko elementu dibertigarrietako bat izanik, beti izan dira hosto iraunkorreko zuhaitzak Halloween giroko produktuetarako. Maskara arruntenetatik hasi eta orain koloretsu dauden maskara argitsuetara, pertsonaietatik hasi eta aurpegiko makillajeraino animalia buruko marrazki bizidunetako pertsonaietaraino, t...\nErakusketa Aretoaren helbidea: 14 /F, Yongtong eraikina. Renmin North Road, Luohu Barrutia, Shenzhen\nEkoizpen oinarria: 200-1, Shilianxin Road, WulianZhugu, Longgang Barrutia, Shenzhen\nPosta elektronikoa: sallyyip@neon-glo.com\nAholkularitza Telefonoa: 86-755-82374286\nHelbidea: 14. solairua, A blokea, Yongtong eraikina, 3146 Renmin North Road\n© Copyright - 2021: Eskubide guztiak erreserbatuta. Produktu beroak - Gunearen mapa\nLed Eskularrua, Glowstick, Led Stick, Led Spinner, Led Tumbler, Ezpata Arina,


Zinemaldiko sarrerak salgai! — Gaztezulo\nZinemaldiko sarrerak salgai!\nZinemaldiko sarrerak salgai! https://www.gaztezulo.eus/albisteak/zinemaldiko-sarrerak-salgai https://www.gaztezulo.eus/@@site-logo/logoa.png\nDagoeneko salgai daude Zinemaldiko sarrerak! Oraindik ez dakizu zer ikusi edo nola erosi? Lasai, garaiz zabiltza eta! Jarraitu gure argibideak!\nFilmetarako sarrerak erosteko jo hona:\nIgandea, irailak 11, 9:00etatik aurrera: Zinemaldi Plazako leihatiletan (Kursaal Elkarguneko beheko solairua)eta Kursaal Elkarguneko leihatiletan (Sail Ofizialeko abonamenduak eta 10sarreratik beherako erosketak), eta Interneten (www.sansebastianfestival.cometa www.kutxabank.net).\nSarrerak beste leku hauetan ere erosiahal izango dira: Victoria Eugenia Antzokian,Tabakaleran, Príncipe zinema-aretoetan (hilaren 16tik aurrera) eta Trueba etaAntiguo Berri zinema-aretoetan (hilaren 17tik aurrera). Antonio ElorzaBelodromoko sarrerak Antonio Elorza Belodromoko lehiatilatan bertan ere izangodira salgai saioak hasi baino bi ordu lehenago.\nSaio bakoitzeko gehienez 4sarrera erosi ahalko ditu pertsona bakoitzak. 7, 20 € balio duten saioetarako10 sarrera baino gehiago erostean % 25eko deskontua egingo da salmenta-kanalguztietan eta baita leihatilatan ere, baldin eta erosketa bakar batean egitenbada.\nSan Telmo Museoko emanaldietarako sarrerek dohainik izango dira eta gonbidapenak Zinemaldi Plazakolehiatilatan jaso beharko dira.\nBestalde, Kutxabanken Gazte Txartela dutenek(Gaztekutxa, Visa K26 eta Vital Gazte) % 50eko deskontuaz gozatu ahal izangodute sarrera bakoitzean, K1-eko galetan eta Antonio Elorza Belodromoko saioetanizan ezik. Gainera, 1,00 € bakarrik ordainduko dute euskarazko azpitituluakdituzten filmetarako.\nDonostia Kultura Txartela eta Gazte Txartela dutenek %10eko deskontua izango dute 7,20 € balio duten saioetan. DK txartela ZinemaldiPlazako eta Victoria Eugeniako leihatiletan bakarrik erabili ahal izango da,GAZTE-TXARTELA berriz, Zinemaldi Plazako leihatiletan soilik.


Kuba zati bat Bilbo erdian | Bizigiro | Berria\nErakusmahaiak jarrita egon ziren atzo Bilboko Arriaga antzokiaren ondoan, Kuba egunean. MONIKA DEL VALLE / FOKU Tamaina handiagoan ikusi\n2018ko abenduak 16 - Bilbo\nEz da erraza pilotari jotzea, egia esan», esan zuen Leihor Muñuzek, hainbat saiakera egin ondoren. Txikitan, ikastetxean jokatzeko aukera izan zuen lehenagotik, baina askoz gehiagorik ez. Euskal Herrian gutxi egiten bada ere, beisbola kirol nagusia da Kuban. Horretan aritzeko esparru bat jarri zuten atzo, Bilboko Arriaga plaza inguruan, sarez inguratuta, pilotak itsasadarrera eror ez zitezen. Izan ere, Kuba eguna ospatu zuten atzo Bilbon, eta, besteak beste, uhartean jaun eta jabe den kirola gizarteratzea lortu zuten antolatzaileek.\nTropikoko herrialdearen zati txiki bat Bizkaiko hiriburura eraman nahi izan zuten atzo. Euskadi-Kuba elkarteak antolatu zuen ospakizuna, dagoeneko bigarren aldiz, eta Desembarco del Granma eta Sierra Maestra etorkin kubatarren elkarteekin batera aritu zen horretan.\nArriaga plaza inguruan jarritako karpan eta salmenta postuetan goizetik hasi zen mugimendua. Bozgorailuetatik Kubako musika jarrita zegoen bitartean, bikote bat erritmoari jarraituz dantzan egin nahian zebilen. Neskak mutilari pausoak nola eman behar diren erakusten zion.\nErakusmahaiak ere bazeuden Arriaga ondoko eremuan, denak ere Kubari lotutako salgaiekin. Rona eta azukrea zein preziotan zegoen galdezka ibili zen jendea, eta beste batzuk, iraultzari lotutako liburu edo dokumentalei begira. Hain zuzen, Kubarekiko elkartasuna zabaltzeko aukera baitzuen atzoko egunak. Hala azaldu zuen Jose Manzaneda Euskadi-Kuba elkarteko kideak: «Euskal Herrian Kubarekiko dagoen elkartasuna erakutsi nahi dugu, eta, bide batez, blokeoaren aurkako kanpaina hedatzeko baliatuko dugu eguna». Gaineratu zuen Kubako migratzaileentzat ere egun garrantzitsua dela, topagune ere badelako egitasmoa. Izan ere, aspaldi elkar ikusi gabekoentzako elkargunea ere izan zen ekitaldia.\nKubako iraultzaren inguruko hitzaldi bat eman zuten,uharteko errealitatea ezagutarazteko. «Askotan, iristen zaigun informazioa manipulatuta egon ohi da, eta ez dugu ondo jakiten zer gertatzen den han», esan zuen Ramon Bustamante kazetariak, hitzaldiaren aurkezpenean. Horregatik, errealitatea gerturatzeko lana egin zuten Mariela Castro diputatu kubatarrak, Mariela Pinza Argentinako mediku kubatarren koordinatzaileak eta Gustavo Machin Gomez Kubak Espainian duen enbaxadoreak. Kuban 2010etik eztabaidatzen ari diren konstituzio berriaren inguruan mintzatu ziren hizlariak. «100.000 batzar egin ditugu herritarrekin; prozesua oso parte hartzailea izaten ari da», esan zuen Machinek. «Aukeratu dugun sistema hobetzea da helburua, muinari eutsiz, kubatarren eguneroko bizitza hobetzeko helburuarekin».\nHitzaren, musikaren, dantzaren eta kirolaren bidez, Kubako errealitatea apur bat gehiago gerturatu zen horrela Bilbora, eta bere zati txiki bat hemen utzi zuen.\nOrein arrak, norgehiagoka\nOreinen marrualdiaz gozatzeko bisitak egiten dituzte Gasteizko Salburua parkean udazkena iristearekin batera. Animalia horien ugaltzea da aldi honetako helburu nagusia.\n«Grabatua beti erronka berriak planteatzen dituen diziplina bat da»\nUnibertsitatean izan zuen grabatuaren teknikaren berri, eta, harrezkero, hura jorratu izan du gehien. 2010ean Bilbon La Taller gunea sortu zuenetik, dibulgatzailea da batez ere, sortzailea bainoago. «Orain, hori da nire proiektu artistikoa».\nUmorezkoak, euskaraz ere bai\nSeriesland nazioarteko jaialdia bihar hasiko da, Bilbon. Lau websail euskaraz ikusi ahalko dira


Felisa Eizagirre, indartsu ehun eta bost urterekin - Zarautz - Zarauzkohitza.eus\nFelisa Eizagirre, indartsu ehun eta bost urterekin\nOnintza Lete Arrieta 2019-02-11 18:01\nAdinekoen egoitzara bisitan egunero joaten zaio Mañel. (Onintza Lete Arrieta)\nHogeita hiru urte zituela utzi zuen Zarautz Gurmendi baserriko alabak, Irunera joateko. 1937. urtea zen, eta ordutik han bizi da. Zarautz buruan du oraindik, eta hango familia izan du bisitan urtebetetzean.\n"Zer egingo dudan bihar, nire urtebetetze egunean? Ezer berezirik ez. Inoiz ez dut ospatu modu berezian". Hala zioen ostiralean Felisa Eizagirrek. Ingurukoentzat, baina, ez da egun arrunta otsailaren 9a. Izan ere, 105 urte bete zituen zarauztarrak.\nIlea urdinduta, gurpildun aulkian, pasabidearen beste aldetik dakarten bitartean ez dirudi horrenbeste urte izan behar dituenik. "Buruz argi dago, eta ez du botikarik hartzen. Ordu asko eserita egoten delako ematen diote minarentzat zerbait, baina besterik ez. Gripearen aurkako txertorik ere ez du nahi izaten!", kontatu du Eizagirreren seme gazteenak. Irundarra da Mañel Amantegi, eta han bizi du ama ere. "1937an etorri zen Irunera, gerra betean, hemen bi ahizpa bizi baitzituen. Haiei laguntzera etorri zen". 23 urte bazituen ordurako Eizagirrek. Eta ordutik han bizi da, Anaka auzoko Agerre baserrira ezkondu baitzen.\nKazetariak semeari, eta semeak amari helarazten dizkio galderak. "Urtetako Gurmendi baserrian jaio nintzen, eta auzoan bertan ikasi genuen eskolan, euskaraz. Gero Kale Nagusira joan nintzen, neskame", gogoratu du. Semeak kontatu du ama-eta baserritik oinez jaisten zirela herrira, dantzara. Baina amak ez dio jarraitu hari horri. "Nahi ez duena ez du entzuten", esan du Amantegik irrifartsu. Maitasunez eta miresmenez begiratzen dio amari.\nHerrira urtero bueltan\n"Zarauzko istorio asko kontatu izan digu beti amak. Esaterako, Victoria Eugenia erreginari laguntzen ziotela herriko bainulari batzuek itsasoan bainua hartzen, eta olatuak zeudenean esaten ziotela: erregina, agacha la cabesa que viene olato".\nEizagirre zortzi senidetan bosgarrena da, eta urtero bizpahirutan egiten zuen buelta herrira semeak hartuta. "Ordubietako Topoa hartzen genuen, Zarautzen erdiguneko familiakoei bisita egin, oinez igo Urtetara, eta sei t’erdietan berriz buelta etxera".\nJoan den larunbatean, ordea, zarauztarrak izan ziren bisitan Irunen, izekok mundu honetan 105. urtea pasa duela ospatzeko. "Felisa bezala egoteaz, neuk ere oraintxe sinatuko nuke!", zioen ostiralean Felisa Eizagirre bizi den egoitzako langile batek.


ALKATEEN ITUNA Europar Batzordeak diseinatutako ekimen bat da, eta honen helburua, udal eremu guztietan energia plangintza garatzea da, hau da, 2020. urteari begira, udalerrian energia kontsumitzen duten alor guztietarako planifikazioa egitea.\nEuropar Batzordearen ekimenez abiarazi zen Alkateen Itunak, udal agintariak inplikatu nahi ditu Europako energia politikaren helburuak lortzeko. Helburu zehatza hauxe da: CO2-aren isurketak %20 baino gehiago gutxitzea udal eremu guztian 2020. urterako. Horretarako, energia eraginkortasuna %20 hobetu beharko da eta azken energia kontsumoan energia iturri berriztagarrien erabilera %20 areagotu beharra dago.\nEra berean, Itunak, Energia Iraunkorraren aldeko Ekintza Plana (gazteleraz, Plan de Acción de Energía Sostenible) zehaztera eta ezartzera behartzen du Udala.\nHondarribiko Alkateen Ituna\nHondarribiko Udalak, 2011ko urriak 26an sinatu bazuen ere Alkateen Ituna, 2012. urtean jarri du martxan Energia Iraunkorra Sustatzeko Ekintza Planaren garapena. Hondarribiko Udalak, Alkateen Ituna, hiru helburuengatik sinatu du: negutegi efektuko gasen isurpenak murrizteko eta energia eraginkortasuna zein energi berriztagarriak sustatzeko.\nLehenik eta behin, Hondarribiko Energia Iraunkorraren aldeko Ekintza Plana garatzeko, diagnosia garatu da.\nPDF - 583.2 KbHondarribiko Energia Iraunkorraren aldeko Ekintza Planerako Diagnosia Deskargatu\nDiagnosia landu ondoren, Hondarribiko Udalak udalerriko NEG isurpenak murriztearen aldeko ekintzen zerrenda finkatu du. Horretarako, hainbat bilera eta hausnarketa lanak gauzatu dira udal teknikari eta asistentzia teknikoaren artean.\nEkintzen zerrendaren zirriborroa adostu ondoren, barne eta kanpo partaidetza martxan jarri da, eta honela, Udal langile eta ordezkari politikoen, nahiz herritarren proposamenak jasotzeko aukera zabaldu da.\n2013ko apirilaren 10ean barne-partaidetzako jardunaldia ospatu da eta apirilaren 18an berriz, Herritarren Foroan aurkeztu da Ekintza Planaren zirriborroa.\nProposamenak jasotzeko epealdia igaro eta hauen azterketa gauzatu ondoren, Energia Iraunkorrerako Ekintza Plana idatzi da eta 2013ko maiatzean ospatutako Udalbatzan onartu da.\nPDF - 1.3 MbHondarribiko Energia Iraunkorrerako Ekintza Plana Deskargatu PDF - 653.8 KbHondarribiko EIEP-ren eranskinak Deskargatu\nProzesuari amaiera emateko, 2014ko martxoaren 5ean, ondorengo jarduerak garatu dira:\n- Hondarribiko eskoletako ikasleekin jardunaldia.\n- Hondarribiko Udal langileekin jardunaldia.\n- Hondarribiko Herritarren Foroa bildu da.\nAzkenik, dibulgaziorako materiala ere banatu da.\nPDF - 1.4 MbDibulgaziorako materiala Deskargatu PDF - 1.4 MbTriptikoa Deskargatu\nInformazio gehiago: Hondarribiko Alkateen Itunaren Blog-ean


garaño / garapenbide\ngarapen (Egungo testuen corpusean 54.486 agerraldi)1 iz garatzea.\nGarunaren garapenean. Berria - Gaiak 2006-05-02\nUnibertsitateak duen zeregin handia, ezinbestekoa eta bazter ezina, gizartearen garapenean. Juan Ignacio Pérez / Pello Salaburu «Unibertsitatea eta euskal gizartea gaur» - 47. orr.\nHerrien garapena eta herrien garaipena, biak, Internetekin loturik daude oraingoz. Pello Salaburu «XX. mendearen argi-itzalak» - 156. orr.\nBi gene aurkitzen dira kakalardoaren hanken garapena kontrolatzen dutenak. Pello Salaburu «XX. mendearen argi-itzalak» - 96. orr.\nGiza zientzia modernoen sorrera eta garapena. Joxe Azurmendi «Euskal Herria krisian» - 38. orr.\nEskerrik asko zuei, liburu honen garapenean eskaini didazuen laguntzagatik. Joan Mari Irigoien «Lur bat haratago» - 6. orr.\nGarapen gutxiko literaturetan gabiltzanok ere badugu Leopardik aipatzen zuen antzeko pagotxa, tradizio urri batek ematen digun sortzeko aukerarena alegia. Anjel Lertxundi «Mentura dugun artean» - 34. orr.\nAutista askok erakusten duten garapen motela. Xabier Olarra «Antropologo bat Marten» - Oliver Sacks - 264. orr.\nGarapen jarraiki batean eta epe luzera begiratu nahi duen aurrerakuntzarako. Juan Ignacio Pérez / Pello Salaburu «Unibertsitatea eta euskal gizartea gaur» - 139. orr.\nGarapen soziala bultzatzeko. Berria - Kultura 2006-04-11\nTeknologia transferentzia eginez edota hezkuntzaren garapena sustatuz. Iñaki Heras «Txanponaren bi aldeak» - 300. orr.\nOztopoak baitaude euskararen erabileraren garapenean. Juan Ignacio Pérez / Pello Salaburu «Unibertsitatea eta euskal gizartea gaur» - 194. orr.\nAzpigarapenaren eta garapenaren artean dago euskal kultura, krisi gorrian. Markos Zapiain «Errua eta maitasuna» - 118. orr.\nIkerketa zientifiko eta garapen teknologikoari buruzko estatistikak. Berria - Kultura 2004-04-28\nGarapen ekonomikoaren bizkortzailea da gerla. Piarres Xarriton «De re publica edo politikaz» - 153. orr.\nGarapen demografikoak eta enpleguaren bilakaerak gastua nabarmenki handituko dutela. Iñaki Heras «Txanponaren bi aldeak» - 146. orr.\nGure zientzia eta teknologia garapenerako sistema. Juan Ignacio Pérez / Pello Salaburu «Unibertsitatea eta euskal gizartea gaur» - 139. orr.\n"Ikerketa eta Garapenerako" (I+G) erabiltzen diren inbestimenduak. Juan Ignacio Pérez / Pello Salaburu «Unibertsitatea eta euskal gizartea gaur» - 128. orr.\nGiza Garapenaren Indizea. Pello Salaburu «XX. mendearen argi-itzalak» - 205. orr.\nNazio Batuen Merkataritza eta Garapenerako Konferentziaren (UNCTAD) arabera. Iñaki Heras «Txanponaren bi aldeak» - 240. orr.\nMunduko Bankuak garapen bidean diren herrialdeak ditu helburu. Iñaki Heras «Txanponaren bi aldeak» - 261. orr.\nZenbait erakundez dago osaturik gaur egun MB: Berreraikitze eta Garapenerako Nazioarteko Bankua, Garapenerako Nazioarteko Elkartea, Nazioarteko finantza Korporazioa eta Inbertsioen Bermerako Agentzia Multilaterala. Iñaki Heras «Txanponaren bi aldeak» - 261. orr.\n3 (hitz elkartuetan, lehen osagai gisa)\nGizarte zientzien arloetako ikerkuntza jardueraren garapen maila, apalagoa da beste arlokoen garapena baino. Juan Ignacio Pérez / Pello Salaburu «Unibertsitatea eta euskal gizartea gaur» - 122. orr.\nGarapen-arazoak zituzten haurrentzako eskola berezi batera. Xabier Olarra «Antropologo bat Marten» - Oliver Sacks - 197. orr.\nSistemaren garapen ereduaren parte da kooperatibismoa. Iñaki Heras «Txanponaren bi aldeak» - 185. orr.\nGarapen politiketan akatsak sufrimendu eta bizitzekin ordaintzen direnez. Iñaki Heras «Txanponaren bi aldeak» - 299. orr.\nNoiz arte jarraitu dezake mendebaldeko gizarteak edo mundu ustez garatuak garapen sistema horretan? Iñaki Heras «Txanponaren bi aldeak» - 137. orr.\nPlanifikatu gabeko garapen prozesu luze baten ondorioz. Iñaki Heras «Txanponaren bi aldeak» - 217. orr.\nGarapen bidean diren herrialdeen lan egoera eskasak. Iñaki Heras «Txanponaren bi aldeak» - 209. orr.\nTurismoa ezin da izan gure herriaren garapen sail bakarra! Itxaro Borda «%100 basque» - 32. orr.\n4 (hitz elkartuetan bigarren osagai gisa)\nGorputz-garapen orekatua eta edertasun fisikoa balio gorenak zirela. Bernardo Atxaga «Groenlandiako lezioa» - 165. orr.\nOso gutxik dakite azken fase hori, artista-garapenaren adierazpen hori, hondamendizko galera batek eragina dela. Xabier Olarra «Antropologo bat Marten» - Oliver Sacks - 57. orr.\nGiza garapenari buruzko aipatu azken txostenean. Iñaki Heras «Txanponaren bi aldeak» - 283. orr.\nHaien enbrioi-garapena gobernatzen duten geneak. Juan Garzia «Sagua, eulia, eta gizakia» - François Jacob - 12. orr.\nEta ekonomia hazkundea ez da ekonomia garapena, baina bada zerbait. Iñaki Heras «Txanponaren bi aldeak» - 91. orr.\nEpe luzeko ekonomia-garapenerako. Koro Navarro «Ekonomiaren globalizazioa» - Jacques Adda - 59. orr.\nKuhnen iritziz, zientzia-garapenak (hots, teoriaren edo, hobeto esan, paradigmaren hautaketa-prozesuak) ez dio zientziaren razionaltasun algoritmikoari jarraitzen, irizpide psiko-soziologikoei baizik. Askoren artean «Filosofiako gida» - 247. orr.\nIndustria-garapenaren garrantziaz oharturik. Koro Navarro «Ekonomiaren globalizazioa» - Jacques Adda - 52. orr.\nIkerketa-garapenean (IG) inbertsiorik handienak egiten dituzten herrialdeetako enpresek. Koro Navarro «Ekonomiaren globalizazioa» - Jacques Adda - 79. orr.\nNazio-garapenaren funtsezko hiru osagai. Koro Navarro «Ekonomiaren globalizazioa» - Jacques Adda - 120. orr.\nEkonomi eta gizarte-garapenagatik. Iñaki Mendiguren «Historiaren azterketa II» - A.J. Toynbee - 202. orr.\nBarne-garapen atzeratu baten zantzuak. Xabier Olarra «Antropologo bat Marten» - Oliver Sacks - 208. orr.\n5 (jasangarri, iraunazgarri izenondoekin)\nHaren arabera, garapen jasangarria guztion ahotan dago gaur egun, eta hiru ardatz nagusiren gainean egiten da horri buruzko eztabaida: biodibertsitatea eta garapen jasangarri ekonomikoa eta soziala. kulturen eta hizkuntzen garapen jasangarria. Berria - Euskal Herria 2004-01-15\nPlana ingurumena babestu eta garapen jasangarriari eusteko asmoz egin dute. Berria - Euskal Herria 2004-01-09\nGarapen iraunarazgarria erdiesteko ezinbestekoak zirela oinarrizko aldaketak. Iñaki Heras «Txanponaren bi aldeak» - 317. orr.\n6 garapen bide (Egungo testuen corpusean 1.636 agerraldi; orobat garapenbide Egungo testuen corpusean 21 agerraldi)\nBetiko oinazeak jasango ez dituztenak, bestalde, behin-behineko gaitzak penatuko lituzke euren bekatuengatik, arinenak izanda ere, edota bertuteen garapen bidea lantzeko. 25373\nBertsularitza bizirik da Araban, eta garapen bide onean. 25374\nErakundez Kanpoko Elkarteak eta garapen bideak. 25375\nHerrialdeen garapen bidean kulturak duen garrantzia azpimarratu nahi dute. 25376\nGarapen-bidean zeuden gainerako eskualde handietan, oso urriak ziren oraindik industria-ondasunak eta azpiegitura ekonomikoak. 25377\nMunduko Bankuak garapen bidean diren herrialdeak ditu helburu. 25378\nDiputazioak aurten hiru milioi euro jarriko ditu garapen bidean dauden herrialdeetako proiektuak laguntzeko. 25379\nErabakigune hori garapen bidean diren nazioei gizateriaren gehiengoari irekitzen dela irudikatu nahi da. 25380\nKontuan hartu horien gorputz egiturak (edo bauplanak) ez direla hautespen hitsaren ondorio, baizik eta herentzia filogenetiko, garapenbide eta arkitekturako hertsaduren bidez eratu direla. 25381\nGarapen bidean diren herrialdeetan, urte horietan, 52 milioitik 65era soilik igo zen immigrante kopurua. 25382\nGaur egungo muga ekologikoak ezinezko bihurtzen du garapen bidean diren herrialdeen industrializaziorako eredua. 25383\nEskualde honek [...] garapen-bideko herrialde askok duten esportazio-egituraren antzekoa du. 25384\nInbertsioen dinamika berria garapen-bideko eskualdeetan. 25385\nHitzarmena positiboa da EBrentzat eta baita garapen bideko herrialdeentzat ere. 25386\nAutogintzaren sektoreak, gainera, «une delikatuak» dituela gogoratu du sindikatuak baita trokelgintzak ere, garapen bideko herrialdeen «dumpinarengatik». 25387\n7 garapen iraunkor [626 agerraldi, 3 liburu eta 115 artikulutan; Egungo testuen corpusean 1.968 agerraldi]\nGarapen iraunkorra alderdi politiko, gizarte mugimendu eta abarren agenda politikoan txertatu den terminoa da. Berria - Euskal Herria 2004-12-08\nGarapen iraunkor kontzeptua argitzeko lehen pausoa hazkundearen eta garapenaren arteko bereizketa egitea da. Itziar Eizagirre / Amaia Lizarralde «Garapen iraunkorra» - 39. orr.\nGarapen iraunkor batek [...] ingurumena babestu behar hori betetzen duen produkzio sistema bat behar du. Itziar Eizagirre / Amaia Lizarralde «Garapen iraunkorra» - 43. orr.\nBasoen garapen iraunkorra lortzeko akordioa adostu dute Araban. Berria - Euskal Herria 2004-11-14\nGipuzkoako Aldundiko Garapen Iraunkorreko diputatuak. Berria - Euskal Herria 2004-12-17\nAHT garapen iraunkorrerako garraiobiderik egokiena dela. Berria - Euskal Herria 2004-09-10\nGarapen Iraunkorraren Aldeko Nazio Batuen Erakundearen menpeko Batzordeak. Berria - Gaiak 2004-04-17\n· Bestelako balio batzuk beharko ditugu, zinez nahi baldin badugu gure garapena iraunkor izan dadin. Itziar Eizagirre / Amaia Lizarralde «Garapen iraunkorra» - 14. orr.\nhitz multzoen maiztasunak (gutxienez 6 aldiz agertzen direnak)\naldundiko garapen (13); aldundiko garapen iraunkorreko (10); baina garapen (8); baten garapen (6); bere garapen (18); beren garapen (5); da garapen (25); da garapen iraunkorra (5); darretxe garapen (5); dela garapen (6); den garapen (12); dira garapen (14); ditu garapen (10); du garapen (20); du garapen kontseiluak (7); duen garapen (17); dute garapen (11); duten garapen (6); edo garapen (9); egungo garapen (5); ere garapen (7); eta garapen (164); eta garapen bidean (9); eta garapen bideko (9); eta garapen ekonomikoa (10); eta garapen iraunkorra (7); eta garapen iraunkorraren (8); eta garapen kontseiluak (5); euskal herriaren garapen (7); euskal herriko garapen (13); foru aldundiko garapen (12)\ngarapen bat (12); garapen bidean (88); garapen bidean dauden (30); garapen bidean diren (35); garapen bideko (136); garapen bideko beste (5); garapen bideko ekonomien (9); garapen bideko herrialde (14); garapen bideko herrialdeek (12); garapen bideko herrialdeen (22); garapen bideko herrialdeentzat (5); garapen bideko herrialdeetako (8); garapen bideko herrialdeetan (20); garapen bideko herrialdeetara (5); garapen bideko zenbait (5); garapen ekonomiko (21); garapen ekonomiko eta (6); garapen ekonomikoa (62); garapen ekonomikoa eta (6); garapen ekonomikoa sustatzeko (5); garapen ekonomikoaren (16); garapen ekonomikoari (6); garapen ekonomikorako (14); garapen eredu (24); garapen eredu berri (6); garapen eredua (10); garapen ereduaren (5); garapen ereduari (6); garapen eta (40); garapen handia (12); garapen handia izan (5); garapen historikoa (6); garapen hori (9)\ngarapen iraunkor (28); garapen iraunkor kontzeptua (8); garapen iraunkorra (103); garapen iraunkorra eta (8); garapen iraunkorra lortzeko (11); garapen iraunkorrak (16); garapen iraunkorrarekin (6); garapen iraunkorraren (72); garapen iraunkorraren aldeko (7); garapen iraunkorraren euskal (5); garapen iraunkorrari (10); garapen iraunkorraz (7); garapen iraunkorrean (10); garapen iraunkorreko (22); garapen iraunkorreko diputatu (10); garapen iraunkorrerako (30); garapen izugarria (5); garapen jasangarria (16); garapen jasangarriaren (13); garapen kontseilua (35); garapen kontseiluak (51); garapen kontseiluan (21); garapen kontseiluaren (41); garapen kontseiluaren eta (6); garapen kontseiluari (5); garapen kontseiluko (42); garapen maila (15); garapen maila desberdineko (6); garapen mota (5); garapen osoa (5); garapen profesionala (8); garapen proiektu (10); garapen soziala (5); garapen teknologikoa (9); garapen teknologikoaren (6)\nherriaren garapen (12); herriko garapen (14); ikerketa eta garapen (5); nazio garapen (8); oraindik garapen (5); zen garapen (6)\nbaten garapena (8); bere garapena (6); duen garapena (23); ekonomiaren garapena (12); enbrioiaren garapena (8); eta garapena (65); garapena bermatzeko (7); garapena bultzatu (7); garapena bultzatzeko (12); garapena da (8); garapena ekarri (5); garapena ere (5); garapena eta (66); garapena eta berrikuntza (7); garapena ez (20); garapena ez da (11); garapena izan (15); garapena izan du (5); garapena sustatu (6); garapena sustatzeko (11); giza garapena (8); haren garapena (5); horren garapena (9); izan duen garapena (13); teknologiaren garapena (8); zientziaren garapena (5)\nenbrioiaren garapenaren (6); erabileraren garapenak (6); erabileraren garapenak kostua (6); eta garapenarekin (6); eta garapenaren (40); euskararen erabileraren garapenak (6); garapenak eta (7); garapenak kostua (6); garapenak kostua izan (6); garapenarekin eta (5); garapenaren alde (12); garapenaren aldeko (9); garapenaren artean (5); garapenaren arteko (5); garapenaren eta (18); garapenaren indizea (8); garapenaren inguruan (6); giza garapenaren (15); giza garapenaren indizea (8)\neta garapenari (18); eta garapenari buruzko (10); eta garapenean (35); eta garapeneko (6); garapenari begira (6); garapenari buruzko (29); garapenari dagokionez (6); garapenari eta (8); garapenean eta (14); giza garapenari (8); giza garapenari buruzko (5); ikerketa eta garapenean (15); ikerketan eta garapenean (5); ingurumenari eta garapenari (5)\nda nazio garapenerako (5); ditu nazio garapenerako (5); eta garapenerako (69); eta garapenerako erakundeak (7); eta garapenerako europako (5); eta gizarte garapenerako (6); eta nazio garapenerako (10); garapenerako behar (5); garapenerako biltzarra (22); garapenerako biltzarra eta (5); garapenerako biltzarrak (44); garapenerako biltzarraren (22); garapenerako biltzarrean (6); garapenerako biltzarreko (9); garapenerako erakundeak (7); garapenerako eta (13); garapenerako europako (6); garapenerako helburuak (6); garapenerako hezkuntza (7); garapenerako laguntza (5); garapenerako nazioarteko (5); garapenerako programak (5); garapenik ez (5); gizarte garapenerako (8); ikerketa eta garapenerako (13); lankidetza eta garapenerako (13); nazio garapenerako (115); nazio garapenerako biltzarra (22); nazio garapenerako biltzarrak (44); nazio garapenerako biltzarraren (22); nazio garapenerako biltzarrean (6); nazio garapenerako biltzarreko (9); nazioarteko garapenerako (5)


ELHUYAR Basque Research - Albistea: EAEko nekazaritza-ustiategien kopurua % 4,3 jaitsi zen 2009 eta 2013 artean\nHasiera > Albisteak > EAEko nekazaritza-ustiategien kopurua % 4,3 jaitsi zen 2009 eta 2013 artean\nNekazaritza-ustiategien kopurua % 4,3 jaitsi zen 2009 eta 2013 bitartean, Eustatek landutako datuen arabera. Azalera, guztira, % 0,7 jaitsi zen eta erabilitako nekazaritza-azalera (landutako lurren eta bazka iraunkorrerako lurren azalera) % 1,6 murriztu zen. Ondorioz, gutizko azalerarekin alderatuta, nekazaritza-azaleraren ratioa % 72,1 izan zen 2013an, 2009an baino % 0,6 txikiagoa.\nBatez besteko azalera % 3,8 handitu zen; ondorioz, ustiategi bakoitzeko 16,4 hektarea zeuden. Alderdi hori ustiategi bakoitzean erabilitako nekazaritza-azaleraren (ENA) batezbestekoan ere nabaritu zen. Izan ere, 11,5 hektareakoa izatetik 11,8 hektareakoa izatera pasatu zen.\nEspainian, ustiategien kopurua ere jaitsi egin zen (-% 2,5), hala ere, erritmo baxuagoan. Guztizko azaleraren jaitsiera handiagoa izan zen, baita erabilitako nekazaritza-azalera ere (-% 1,9 bi kasuetan). Ustiategien batez besteko neurria nabarmen handiagoa izan zen, baina horrek ere igotzeko joera izan zuen, zeren 2009an 30,92 hektarea (ha) zeuden, 2013. urtean, ordea, 31,13 ha.\nEAEn erabilitako nekazaritza-azalera (ENA) jaitsi egin zen, landutako lurren azalera jaitsi zelako (-% 3,7), batik bat, fruta-arboletarako lurretan (-% 24,3), zuretarako lurretan (-% 12,0) eta mahastietan (-% 6,1), zeren bazka iraunkorrerako lurrak ia egonkor mantendu ziren (-% 0,1).\nUstiategien batez besteko tamaina handitu egin zen Araban eta Gipuzkoan, Bizkaian, ordea, jaitsi egin zen\nLurraldeen bilakaera ez da homogeneoa izan. Gipuzkoan bai guztizko azalera (% 3,5) bai ustiategien kopurua igo egin zen (% 0,8). Horrela, ustiategien batez besteko tamaina 2013an 13,6 hektareakoa zen, 2009koa baino % 2,7 handiagoa. Bestalde, Bizkaian, bi kontzeptuak jaitsi ziren, eta ustiategien kopurua ere % 4,5 jaitsi zen. Hori dela eta, Bizkaiko nekazaritza-ustiategiek erkidegoko txikienak izaten jarraitu zuten, ustiategi bakoitzeko 9,4 hektareakoak baitziren 2013an (-% 4,8). Araban, guztizko azalera (% 1,5) handitu zen, baina ustiategien kopurua jaitsi egin zen (-% 11,3). Horrek ustiategi bakoitzeko batez besteko hektarea-kopurua handitzea (% 14,4) eta lurralde honetan 35,9 hektareakoa izatea ekarri zuen.\nErabilitako nekazaritza-azalera (ENA) handitu egin zen Gipuzkoan (% 1,7), baita Araban ere (% 0,8), bazka iraunkorrak handitu baitziren. Bizkaian, ordea, bai landutako lurrak bai bazkatarako lurrak jaitsi ziren (-% 10,4).\nAraban, mahastitarako azalera eta ustiategien kopurua jaitsi egin zen. Arabako ustiategien batez besteko tamaina mantendu egin zen (10,9 ha). Bizkaian, gehiago jaitsi zen; horren ondorioz, nabarmen murriztu zen ustiategien batez besteko neurria. Hori dela eta, 1,7 hektarea izatetik 0,8 hektarea izatera pasatu ziren. Gipuzkoan, hala ere, ustiategien kopurua jaitsi egin zen, baina mahastitarako azalera handitu egin zen. Horrek esan nahi du ustiategien batez besteko tamaina 2,8 hektareatik 4,9 hektareara igo zela.\nAraban haztegi bakoitzeko azienda-espezie bakoitzeko abelburuen batez besteko kopurua handitu egin zen\nEAEko abeltzaintza-ustiategien kopurua jaitsi egin zen ganadu-mota guztietan, ahuntz-aziendan izan ezik (zeren % 9,5 igo zen). Jaitsierarik handienak txerri-haztegietan (-% 37,5) eta behi-haztegietan (-% 10,9) izan ziren. Hegaztienak eta ardienak, berriz, ia maila berdinean mantendu ziren (-% 0,7) eta (-% 0,1). Badirudi haztegien kontzentrazioa izan zela txerri-haztegien kopurua asko jaisteko arrazoia, zeren, 2009an, haztegi bakoitzeko 17,9 abelburu zeuden; aitzitik, 2013an, 33,8 zen ustiategi bakoitzeko kopurua. Behi-azienda, aldiz, gutxixeago jaitsi zen; izan ere, batez beste 23,0 abelburu zeuden 2009an, 2013an, ordea, 24,2. Hegaztien eta ahuntzen haztegien batez besteko tamainak jaitsiera arinak izan zituen, zeren hegaztien haztegietan 253,4 abelburu izatetik 251,9 abelburu izatera pasa ziren; eta ahuntzen haztegietan, 13,4 izatetik 13,3 izatera. Ardien haztegietan, 2009. urtean 60,0 abelburu zituzten, 2013. urtean, aldiz, 57,3.\nLurraldeka, hala ere, egoera aldakorragoa izan zen. Araban, txerrien, hegaztien eta ardien haztegiak nabarmen jaitsi ziren, -% 62,4, - % 44,6 eta -% 18,2, hurrenez hurren; aldiz, ahuntzen zein ardien haztegiak igo egin ziren, % 10 eta % 0,6, hurrez hurren. Bizkaian, bestalde, azienda-haztegi guztien kopurua jaitsi egin zen, ahuntzena izan ezik (% 22,4). Batez ere, txerrien eta behien haztegiak jaitsi ziren, -% 45,8 eta -% 21,9, hurrenez hurren. Gipuzkoan, haztegi hauek jaitsi ziren: txerrienak (-% 20,6), ahuntzena (-% 11) eta behienak (-% 2,6). Hegaztienak eta ardienak, berriz, handitu egin ziren, % 12,5 eta % 7,2, hurrenez hurren.\nHaztegien tamainari dagokionez, lurralde bakoitzeko egitura oso desberdina izan zen. Hala, Arabakoetan zeuden espezie guztietako abelburu-kopuru gehien; Bizkaian, berriz, haztegi txikienak egon ziren. 2009ko aldearekiko, bilakaera desberdina izan da. Arabaren kasuan, nabarmentzekoa da espezie guztien azienda-haztegien tamaina handitu izana, eta, batez ere, txerrien eta hegaztien kasuan da nabarmena. Horietan, hurrenez hurren, lau aldiz eta bi aldiz handitu zen haztegi bakoitzeko abelburuen kopurua. Bizkaian, aldiz, handitu ziren haztegi bakarrak ahuntzenak eta txerrienak izan ziren. Gipuzkoan, berriz, haztegi bakoitzeko abelburu-kopurua jaitsi zen haztegi-mota guztietan.


kritiken hemeroteka » Heroi kolektibo baten oroitzapen eta gogoetak\n« Desioaren bila | Dinesenen bost bitxi »\nFusilak pizten dituen sua / Félix Guerra / Froilán Escobar (Fernando Arburua Iparragirre) / Txalaparta, 1991\nHeroi kolektibo baten oroitzapen eta gogoetak Julen Zulueta / Euskaldunon Egunkaria, 1992-04-03\nMunduak azken urteotan bizi izan duen iraultzarik garrantzitsuenetako bat, Cubakoa izan da, dudarik gabe. Fernando Arburua Iparragirrek euskaraturik eta Txalaparta argitaletxearen “Amaiur” sailaren bidez, Sierra Maestrako gerrila garaiko hainbat pasadizoren kontaketa irakur dezakegu orain, euskaraz, Felix Guerra eta Froilan Escobar-en ikuspegitik, eta kontaketa horien bidez gerrila horretako izpirituaren berri izan ere bai. Lekukotasun benetan interesgarria, eta gaur egun Cubari buruzko jakinmina dutela diotenek ahaztu behar ez luketena.\nIzan ere, liburuko kontrazalean irakur daitekeen bezala, “heroi kolektiboa” osatzen dute liburu honetan ezagutuko ditugun pertsonaiek, “beren oroitzapen eta gogoeta xumeekin, errepresiorik latzena eta borrokarik garratzena pairatu eta burutu zuten emazteki eta gizaki miresgarri hauek” azaltzen da kontrazalean. Interes biziko liburua beraz.


EHU-Tecnalia aliantzak ikerketa %10 haztea espero du | Ekonomia | Berria\nEHUren eta Tecnaliaren arteko lankidetzaren inguruko prentsaurrekoko agerraldia, atzo. MONIKA DEL VALLE / FOKU Tamaina handiagoan ikusi\nIkerketaren arloko apustua handitu egingo dute EHUk eta Tecnaliak. Hogei urte dira bi erakundeak ikerketaren eta hezkuntzaren arloan batera lan egiten hasi zirela, eta «urtez urte elkarrekin egindako lanaren emaitzak hobetuz» doala azaldu zuen atzo Nekane Balluerka EHUko errektoreak. Horren lekuko jarri zuen iaz 50 ikerketa proiektu martxan jarri izana, eta 116 argitalpen zientifiko argitaratu izana. Azken hiru urteetan emaitza horiek ugaritzen ari dira, eta, 2019 amaitzerako, ekoizpen zientifikoa %10 handitzeko asmoa dute.\nBi erakundeen arteko lankidetza hitzarmena berretsi zuten atzo, «bien arteko elkarlan estu batek bakoitzak bere aldetik izan ditzakeen emaitza hobetuko lituzkeelako». Balluerkak egin zituen adierazpen horiek, eta ondoan zuen Iñaki San Sebastian Tecnaliako zuzendari exekutiboa. Biek nabarmendu zuten erakunde bien arteko elkarlanaren garrantzia. Baina unibertsitate publikoarekin duten harremana esaldi batekin laburbildu zuen San Sebastianek: «Gaur egun, EHU da Tecnaliako ikerlarien harrobi handiena».\nBi erakundeen arteko harremanaren lekuko da EHUk Bizkaiko campusean dituen hiru Tecnalia teknologia ikasgelak. Arlo zientifiko eta teknikoan elkarlanean ikerketa sustatzen duten eremuak dira gela horiek, eta berrikuntza arloan trebakuntza partekatua ematen diete unibertsitateko ikasleei. Ingeniaritza, ekonomia eta enpresa arloko teknologia ikasgelak daude egun Bizkaian, eta 2019an zehar Arabako eta Gipuzkoako campusetan beste gela bana zabalduko dutela aurreratu zuten atzo. «Asmoa ez da unibertsitate arloan bakarrik geratzea, lurralde horietako ekonomian bertan eragin ahal izatea baizik», San Sebastianen hitzetan.\nJoan den urtean martxan jarri zuten, halaber, industria farmazeutikoari eskainitako lehen 4.0 laborategia: Basque PharmaLabs 4.0. izenekoa, Arabako Teknologia Parkean. Irekiera hori azken bi hamarkadetan bi erakundeen arteko elkarlanaren lekuko dela azaldu zuen San Sebastianek.\nBaina hemengo ikasleen talentua lantzeaz gain, Europako Batasuneko ikerlariak ere hona erakartzeko lan egingo dute EHUk eta Tecnaliak. Joint Research Unit ekimena jarriko dute martxan aurten, eta nazioarteko proiektuetan parte hartzeko tresna izan dadila nahi dute alde biek. «Garrantzitsua izango da elkarlan hori; azken batean, nazioarteko ikerketa gehiagotara iristeko aukera edukiko baitugu horren bidez», Balluerkaren arabera.\nNazioartera begira egindako egitasmoen barruan, Bordeleko Unibertsitatearekin batera mugaz gaindiko campusa ere abiatuko dute urte honetan; azken batean, «hezkuntza eremu berriak sortzea» baita bien helburua. Egitasmo horiekin guztiekin, unibertsitatean ikerketaren arloa indartu nahi dute, Tecnaliarekin egun dituzten harremanak estutuz.


Munduko ardaoak (Bordelen, Vinexpo 2003) - bizkaie.biz\nJan-edanak II. urtea // 30. zenbakia - 2003ko garagarrilaren 15a\nArdaoa munduan zehar\nGero eta herrialde gehiagotan egiten dira ardaoak baina mahatsondoa landatzeko, ezinbestekoa da ezaugarri batzuk gordetea. Ezaugarri nagusia klimea da eta horren barruan, tenperaturea eragin handikoa da.\nVitis generoko mahatsondo gehienak lurralde epeletan dagoz, ez jakezalako muturreko tenperaturak gustetan, ez hotzak ezta beroegiak be. Bero moderatuagaz dagoz gustora.\nUdan, batez beste, 25º C izaten dituen lekuetan mahatsondo-landaketea oso eskasa da; era berean, euriteak edo siketeak be zeregin garrantzitsua dabe. Urtean 200 mm. euri baino gitxiago daben lurraldeak mahatsondoa landatzeko eskasak dira eta lurralde euritsuetan be mugaturik dago mahatsondoen landaketea. Halan da be, mahastizaintzan hasi dira azken aurrerakuntzak erabilten eta baldintza naturalen aurrean erreakzionetan, batez be, Australian; esan leiteke mahastizain onenak eta ospetsuenak Australian dagozala.\nGauzak holan dirala, mahatsondoa landatzeko, mahatsaren heldutasun-aldiak luzea izan behar dau frutua emoteko prozesua baldintza egokietan bideratzeko; negua, barriz, hotza izatea behar-beharrezkoa da mahatsondoak 'deskantsua' hartu dagian. Aitatutako klima ezaugarri horreetan sartzen dan tartea ipar-hemisferioko 30-50º eta hego-hemisferioko 30-40º parametroen artean dago, hau da, ipar-hemisferioan ondokoak sartuko geunkez: Maroko, Algeria eta Tunisiako kostaldea; Frantziako Champagneraino ia Europa guztia eta Ozeano Bareak hartzen dauen AEBko kostaldea eta New York, Boston, Washington inguruko zatia. Hego-hemisferioan, barriz, honexek sartuko litzatekez: Argentina, Txile, Uruguay, Hego-Afrika, Australiako hegoaldea eta Zelanda Barria.\nHemisferio horreetatik kanpo badagoz salbuespen batzuk, baina oso gitxi, tarte horreetan hotz edo bero handiegia egiten dauelako; kasu horreetako bat Mexiko da.\nPasa dan bagilaren 22tik 26ra Bordelen, Vinexpo Feria egin zan. Vinexpo, munduko ardao feria garrantzitsuena da. Aurtengoa 12. edizinoa izan da eta feria hau bi urterik behin egiten da. Aurten, 40 herrialdeko 2.500 erakusle izan dira eta lehenengo estimazinoen arabera, 120 herrialdeko 60.000 bisitari batu dira Vinexpo ospatu dan 5 egunetan.\nEgia esan, ikusgarria da feria hau, besteak beste, 90.000 metro koadroko erakus-aretoa dagoalako. Feria honetan, mundu osoko ardaoak edateko aukerea dago. Egun bakarrean ezin da gauza askorik ikusi baina esperientzia ederra izan da. Feria honetara joan baino lehen guk bagenkian zer gura genduan ikusi eta zein herrialdeko erakusmahaiak bisitauko genduzan. Goizean, Txileko ardaoak probetan ibili ginan eta gauza interesgarriak ikusi genduzan bai kalidadearen eta bai prezioaren aldetik be. Libanoko ardaoak be asko gustau jakuzan eta Argentinako ardaoen ganean zer esan..., nahiko onak dira eta prezio aldetik zer esanik ez; danok dakigunez, Argentinarrek krisi handia bizi dabe eta horrek eragin handia izan dau ardaoaren prezioan be.\nHungriako erakusmahaian be denporalditxua egin genduan eta bertan Tokay ospetsuak probetan oso gustora ibili ginan. Gure atalaren jarraitzaileak bazarie, Tokay ardaoa mahats ustelagaz eginiko ardaoa dala jakingo dozue; dana dala, ez da ustelketa arrunta, bertako klima bereziagaitik, ustelketa noblea sortzen da. Mahats horregaz eginiko ardaoa, ardao gozoa izaten da baina bere ezaugarri nagusia ardao horren azidotasuna da; horrek gozotasuna orekatzen dau zeozelan eta ardao zoragarria da benetan. Zenbat eta mahats ustel gehiagogaz egin, orduan eta hobea eta zelan ez karuagoa izango da.\nOsterea amaitzeko eta ahoan gusto onagaz alde egiteko, Kanadiako izotz ardaoak probetan joan ginan; ardao honeen ezaugarria mahatsaren mahats bilketa momentu zehatza izango litzateke. Ardao mueta hau mahats alea izoztuta dagoanean egiten dabe, arin prentsara eroan eta ura izoztuta dagoala aprobetxauta, azukera eta azidoak atara eta, era horretara, ardao gozoak egiten ditue.


Élise-Daucourt - Wikipedia, entziklopedia askea.\nArgers, Braux-Saint-Remy, Châtrices, Dommartin-Dampierre, Rapsécourt, Verrières eta Voilemont\n45 (%50) 51 (%56.7)\nÉlise-Daucourt Frantziako udalerria da, Marne departamenduan dagoena, Ekialde Handia eskualdean. 2013an 105 biztanle zituen.\n2007an Élise-Daucourt udalerrian erroldatutako biztanleak 105 ziren. Familiak 44 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 49 etxebizitza zeuden, 42 familiaren etxebizitza nagusia ziren, 1 bigarren erresidentzia bat zen eta 5 hutsik zeuden. Etxebizitza guzti hauek 49etxeak ziren. 42 etxebizitza nagusietatik 35 bere jabearen bizilekua ziren, 6 alokairuan okupaturik zeuden eta 1 doan lagata zegoen; 4 etxek hitu gela zituzten, 11 etxek lau zituzten eta 27 etxek bost zituzten. 34 etxek euren parking plaza propioa zuten azpian. 13 etxetan ibilgailu bat zegoen eta 26 etxetan bat baino gehiago zituzten.\nÉlise-Daucourt udalerriko biztanleria-piramidea 2009an .\n2007an lan egiteko adina zuten pertsonak 74 ziren, horien artean 50 aktiboak ziren eta 24 inaktiboak ziren. 50 pertsona aktiboetatik 42 lanean zeuden (27 gizon eta 15 emakume) eta 8 langabezian zeuden (6 gizon eta 2 emakume). 24 pertsona inaktiboetatik 8 erretiraturik zeuden, 8 ikasten zeuden eta 8 "bestelako inaktibo" gisa sailkaturik zeuden.\n2000. urtean Élise-Daucourt udalerrian 6 nekazaritza-ustiategi zeuden, 1.338 hektarea erabiltzen.\nBNF: 152628333 (data)


PDF (554 KB - 22 orri.)\n300.000 euro bideratuko dira prebentzio-ordezkariak trebatzeko deialdiaren dirulaguntzak finantzatzeko. Horretarako, aurrekontu-zuzkidura nahikoa dago, Euskal Autonomia Erkidegoko 2018ko ekitaldiko Aurrekontu Orokorrak onartzen dituen abenduaren 22ko 5/2017 Legeak baimendutako kredituen arabera (aurrekontu horiek 2019ko ekitaldira luzatu ziren); gainera, maiatzaren 24ko 1/2011 Legegintzako Dekretuaren IX. tituluan aurrekontu-luzapenaren araubideari buruzko ezarritakoari jarraituz, dirulaguntza-deialdi honek badu aurrekontu nahikoa (1/2011 Legegintzako Dekretua, Euskadiko aurrekontu-araubidearen arloan indarrean diren lege-xedapenen testu bategina onartzen duena).\n1.– EAEko enpresa edo lantokietan prebentzio-ordezkariei prestakuntza emateko egiaztatuak dauden erakundeek eskatu ahal izango diote dirulaguntza hau Osalan-Laneko Segurtasun eta Osasunerako Euskal Erakundeari.\n2.– Prestakuntza-ekintza bakoitzerako, dirulaguntza jasotzeko eskabide bat aurkeztu beharko da, Eusko Jaurlaritzaren euskadi.eus egoitza elektronikoko tramitazio elektronikoaren bidez, eta, eskabidearekin batera, a) eta b) apartatuetan adierazitako helbide elektronikoetan eskuragarri dauden dokumentuak aurkeztuko dira. Ebazpen honetako I. eranskinean zehaztuta dago eskabidearen edukia.\na) Arau-arloko prestakuntzari dagokionez, Eusko Jaurlaritzaren egoitza elektronikoan egingo da dirulaguntza jasotzeko eskabidea, behean adierazitako helbide elektronikoan. Horretarako, zenbait dokumentu deskargatu beharko dira helbide horretan, eta eskabideari atxiki:\nb) Arlo teknikoko prestakuntzari dagokionez, Eusko Jaurlaritzaren egoitza elektronikoan egingo da dirulaguntza jasotzeko eskabide elektronikoa, behean adierazitako helbide elektronikoan. Horretarako, zenbait dokumentu deskargatu beharko dira helbide horretan, eta eskabideari atxiki:\n– Arlo teknikoa:\n3.– Aurten deialdi hau argitaratu aurretik eman diren prestakuntza-ekintzetarako, bai zati arautzailerako bai zati teknikorako, dokumentazio hau aurkeztu beharko da eskabidearekin batera:\n– «III. eranskina. Prestakuntza-ekintzaren datuak», dirulaguntza jasotzeko eskabideari loturiko prestakuntza-ekintzan parte hartu dutenen behin betiko datuak jasotzen dituen dokumentua.\n4.– Gauzatuko diren prestakuntza-ekintzetarako, zati arautzailerako edo zati teknikorako, dokumentazio hau aurkeztu beharko da eskabidearekin batera:\n– «III. eranskina. Prestakuntza-ekintzaren datuak», dirulaguntza jasotzeko eskabideari loturiko prestakuntza-ekintzan parte hartuko dutenen behin behineko datuak jasotzen dituen dokumentua.\n5.– Espediente bakoitzera sartzeko, izapidetzeko eta jarraipena egiteko, entitate eskatzaileak «Nire Karpeta» atalera sartu beharko du egoitza elektronikotik (https://www.euskadi.eus/y22-home/eu/).\n1.– Laguntzetarako eskabideak aurkezteko epea ebazpen hau Euskal Herriko Agintaritzaren Aldizkarian argitaratu eta hurrengo egunean hasiko da, eta 2019ko azaroaren 30ean amaituko da, 23:59an, edo deialdi honen xede diren dirulaguntzak finantzatzera bideratutako baliabide ekonomikoak agortzean. Azken kasu horretan, EHAAn emango du horren berri Osalan-Laneko Segurtasun eta Osasunerako Euskal Erakundeko zuzendari nagusiak.\n2.– Entitate prestatzaileek programatuta daukaten prestakuntza-ekintza bakoitza hasi baino 7 egun lehenago gutxienez eskatu beharko diote dirulaguntza Osalan-Laneko Segurtasun eta Osasunerako Euskal Erakundeari. Aurten deialdi hau argitaratu aurretik eman diren prestakuntza-ekintzen kasuan, 2 hileko epea egongo da dirulaguntza eskatzeko, ebazpen hau indarrean jartzen denetik hasita.\n1.– Deialdi honen xede diren prestakuntza-jarduerak finantzatzeko, prestakuntza-ordu bakoitzeko aplika daitezkeen gehieneko modulu ekonomikoak 115,42 eurokoak izango dira irakaskuntza-ordu bakoitzeko (modulu horien plangintza egitetik zein gauzatzetik eratorritako kostu guztiak barnean direla).\n2.– Prestakuntza-jarduera bakoitzeko, 15 partaiderentzat emango da dirulaguntza, gehienez ere.\n3.– Ezingo dute dirulaguntzarik jaso deialdi honen bitartez gutxienez 10 ikasle biltzen ez dituzten taldeek. Prestakuntza honetan euskararen erabilera sustatzeko, euskarazko taldeak salbuespen izango dira, eta gutxienez 5 ikasle biltzen dituzten taldeak onartuko dira. Euskaraz gauzatzen diren jarduerak honako taula honetan ezarritakoaren arabera finantzatuko dira:\n1.– Prestakuntza-ekintza amaitu eta 15 eguneko epean, dirulaguntza jasotzen duen entitateak dokumentu hauek aurkeztu beharko ditu Eusko Jaurlaritzako egoitza elektronikoan:\n– «II. eranskina. Asistentzia-kontrolerako orria» dokumentu eskaneatua pdf formatuan. Prestakuntza-ekintza zein egunetan eman den jaso behar du, ikasle eta irakasle guztien NAN zenbakia, izen-abizenak eta sinadura jasota.\n2.– Dirulaguntza hobeto kudeatzeko eta prestakuntzaren kalitatea hobea izateko, dokumentu hauek ere aurkeztuko ditu (helbide elektronikoan deskarga daitezke):\n– «IV. eranskina. Prebentzio-ordezkariak parte hartu duen prestakuntza-ekintzaren datuak» dokumentu eskaneatu bakarra pdf formatuan. Zati teknikoa prestakuntza-zentro hautatu batean egiteko aurkeztu diren eskabide guztiak jasoko ditu. Zati arautzaileaz arduratzen diren entitateek soilik aurkeztuko dute dokumentu hau.\n– «VI. eranskina. Ebaluazio-galderak. Prebentzio-ordezkaria» dokumentu eskaneatua. Prestakuntza-ekintzako ikasleek erantzundako inkestak jaso behar ditu, eta izena eman duten ikasleen kopurua eta inkesta hau erantzun duten ikasleen kopurua adieraziko dira.\n– «VII. eranskina. Ebaluazio-galderak. Irakasleak» dokumentu eskaneatua. Prestakuntza-ekintzaren irakasleak erantzundako inkesta jasoko du.\n3.– Aurten deialdi hau argitaratu aurretik eman diren prestakuntza-ekintzen kasuan, aipatutako justifikazio-dokumentazioa Eusko Jaurlaritzako egoitza elektronikora bidali beharko da, dirulaguntza jasotzeko eskabide elektronikoarekin batera, 2 hileko epean, ebazpen hau indarrean jartzen denetik hasita.\n4.– Justifikazioak eta bete beharreko ereduak izapidetzeko azalpenak eskuragarri daude Eusko Jaurlaritzaren egoitza elektronikoan, helbide elektroniko hauetan:\n1.– Osalan-Laneko Segurtasun eta Osasunaren Euskal Erakundeko zuzendari nagusiak emango du deialdiaren ebazpena, dirulaguntza ematea ala ez erabakitzeko, betiere erakunde horretako teknikariek egindako txostenak aintzat hartuta.\n5.– Zuzendari nagusiaren ebazpenak amaiera ematen dio administrazio-bideari eta, haren aurka, aukerako berraztertzeko errekurtsoa aurkeztu ahal izango zaio organo horri, hilabeteko epean, interesdun bakoitzari jakinarazi eta hurrengo egunetik aurrera; bestela, administrazioarekiko auzi-errekurtsoa aurkez daiteke, zuzenean, bi hileko epean, jakinarazpena egin eta hurrengo egunetik aurrera.\nESKABIDEKO PROZEDURETAN JASOTZEN DIREN DATUEI BURUZKO INFORMAZIOA\n1.– Eusko Jaurlaritzaren egoitza elektronikoaren laguntza.\n– Harremanetan jartzea Zuzenean-Herritarrarentzako Zerbitzuarekin, 012 telefonora deituta.\n– Tramitazio elektronikoan arazoren bat izanez gero, jarri harremanetan Erabiltzaileentzako (edo entitateentzako) Arreta Zentroarekin, 945 01 68 38 telefonora deituta.\n2.– Prebentzio-ordezkariak trebatzeko diruz lagundutako oinarrizko mailako prestakuntza emateko egiaztapena.\n2.– Dirulaguntza eskatzeko prozedura mota.\n2.1.– Arau-arloa: prebentzio-ordezkariei arau-arloan oinarrizko prestakuntzako ikastaroak emateagatik dirulaguntza eskatzeko, beharrezkoa den dokumentazioa aurkeztu behar da Eusko Jaurlaritzaren egoitza elektronikoaren honako helbide elektroniko honetan:\n2.2.– Arlo teknikoa: prebentzio-ordezkariei arlo teknikoan oinarrizko prestakuntzako ikastaroak emateagatik dirulaguntza eskatzeko, beharrezkoa den dokumentazioa aurkeztu behar da Eusko Jaurlaritzaren egoitza elektronikoaren honako helbide elektroniko honetan:\n3.– Eskabidea betetzeko jarraibideak.\n– Eskatzailea: entitate juridiko bat izango da beti, hau da, IFK izango du.\n– Organo instrukzio-egilea: Osalaneko Zuzendaritza Nagusia da, eta, beraz, ez da beste erregistrorik edo izenik sartu behar.\n– Espedientean interesdun gisa dihardut: eskatzaile gehienek aukera hau hautatu beharko dute eskabidean, dagokien entitate juridikoaren langile gisa dihardute eta.\n– Norbait ordezkatuz dihardut: baldin eta eskatzailearen langileak Eusko Jaurlaritzaren Erregistro Elektronikoan erregistratuta badaude pertsona juridiko baten edo entitate baten langile gisa; kasu horretan, eskatzaileak bere identifikazio elektronikorako bitartekoak erabili ahal izango ditu, lan egiten duen entitatearen izenean. Kasu horretan, gainera, langileak bere entitatearen ordezkari gisa jardun dezake, eta entitatea espedientearen titular gisa agertuko da. Entitateko langile gisa izena emanda dauden langileek aukera izango dute entitatearen jakinarazpenak eta espedientearen xehetasunak ikusteko, eta, gainera, agiriak onetsi ahal izango dituzte, euren identifikazio elektronikorako bitartekoarekin (Nire karpeta aplikazioarekin).\n4.– Erantzukizunpeko adierazpena.\n– Ez dela dirulaguntza edo laguntzarik jasotzen ari, xede eta helburu bererako, ez administrazio publikoetatik ez erakunde pribatuetatik.\n– Ez du laguntza edo dirulaguntza publikoak jasotzeko legezko debekurik, ez eta, bereziki, sexu-bazterkeriagatik ezarritako halako debekurik ere.\n– Ez duela zigorrik jaso arau-hauste astunen eta/edo oso astunen ondorioz, azken urteetan, lan-segurtasun eta -osasunaren arloari dagokionez.\n– Laneko Arriskuen Prebentzioari buruzko Legean jasotako betebeharrak betetzen dituela, alegia, prebentzio-antolamenduko eredua, arriskuen ebaluazioa, prebentzio-jardueren plangintza eta, kasua bada, prebentzio-sistemaren ikuskapena.\n– Indarrean dauden arauetan ezarritako eskakizunak betetzen dituela.\n– Egiazkoak direla eskabide honetan bildutako datuak eta eskabideari erantsitako dokumentazioan bildutako datuak.\n– Zerga-betebeharrak betetzen dituela.\n– Gizarte Segurantzarekiko zerga-betebeharrak ordaindu dituela.\n– Ez duela legez kanpoko eta bateraezinak diren dirulaguntzarik jaso estatu-laguntzen araubideen bidez eta, kasua bada, jasotako dirulaguntza eta dagozkion interes ekonomikoak blokeatutako diru-kontu batera itzuli ez dituztela.\n5.– Berariaz uko egitea.\n6.– Eskabidea sinatzea eta bidaltzea.


Bruselak datu-base bat sortu du akrilamidak osasunean dituen ondorioak ikertzeko | Consumer\nBruselak datu-base bat sortu du akrilamidak osasunean dituen ondorioak ikertzeko\nSubstantzia hori zenbait elikagaitan agertzen da, egoste-modu desberdinen arabera\nEuropako Batzordeak atzo jakinarazi zuen elikagaietan akrilamida izeneko substantzia kimikoa ikertzeko datu-base bat sortuko dela, osasun publikoarentzat zer arrisku dituen zehazteko eta substantzia horren presentzia murrizteko bitartekoak zehazteko.\nDatu-base hori Elikagaien Segurtasunerako Europako Agintaritzarekin lankidetzan sortu da, egiaztatu baita akrilamida zenbait elikagaitan agertzen dela, egoste-modu desberdinen arabera. Animalietan substantzia hori kantzerigenoa dela jakin arren, ez dakigu zehatz-mehatz zer arrisku izan ditzakeen gizakiek.\nOrain arte egindako ikerketen arabera, almidoi ugariko elikagaiak dira substantzia hori jasateko ahulenak; besteak beste, zerealak eta patataren eratorriak, frijitu, erre edo tenperatura altuan egosi direnak.\n2002ko apirilean, Suediako agintariek akrilamida hainbat produktutan zegoela jakinarazi zioten Bruselari. Hori dela eta, Europako Batzordeak Giza Elikadurako Batzorde Zientifikoari (CHAH) kontsulta egin zion gai horri buruzko txosten bat ebaluatzeko.\nOndorioak joan den urteko uztailaren 3an aurkeztu ziren, eta azaldu zuten elikagaietan akrilamida egotearen ondorio kantzerigenoak izateko aukera “hain ahula bezain arrazoizkoa” zela.\nakrilamida ONDORIOAK osasuna


1851ko Nazioarteko Erakusketa - Wikipedia, entziklopedia askea.\n1851ko Nazioarteko Erakusketa\n(«Erakusketa Handia» orritik birbideratua)\nCrystal Palace eraikinaren sarrera.\n1851ko Nazioarteko Erakusketa (ingelesez: The Great Exhibition of the Works of Industry of all Nations) munduko herrialdeen arteko lehenengo erakusketa, 1851. urtean Londresen ospatu zen. “Royal Society of Arts”-ek antolatu zuen, elkarte honen burua Alberto printzea (1818-1861) zen eta ekitaldiaren antolatzaile nagusia Henry Cole (1808-1882). Erakusketaren helburua, mundu osoko aurrerapena azaltzea zen: produktu industrialak, diseinuak, makinak...\n2 Ameriketako Sistema\nCrystal Palace[aldatu | aldatu iturburu kodea]\nErakusketa egiteko The Crystal Palace izeneko eraikina sortu zuten. Honek, 555 metroko luzera, 125 metro zabalera eta 19 metro altuera neurtzen zituen. Estruktura modularra eta desmuntagarria zen, beiraz eta burdinez egina. Joseph Paxton (1801-1865), negutegi eraikitzailearen proiektua izan zen eta garaiko eskema klasikoekin apurtu zuen, arkitektura modernoari hasiera emanez. Behin erakusketa amaituta jauregia desmuntatu eta Londreseko kanpoaldera eraman zuten. 1936. urtean su batek suntsitu zuen.\nEkitaldia muntatzeko aukeratutako gunea Hyde Park izan zen, Londreseko parke publiko bat. Inaugurazioak (Maiatzak 1) izugarrizko arrakasta izan zuen, 14.000 erakustoki eta 6.000.000 ikusleekin. Erakusketa honek, artisautzatik produkzio industrialera pasatzea ekarri zuen eta honek, objektuen estetikak pairatzen duen degradazioaz jabetzea. Makinak, lanabesak eta altzariak diseinuaren garrantzia erakusten zuten (adibidez, T.R. Crampton-en lokomotorra, Hornby & Sons-en nekazaritzarako makinak, armak, etb.). 1851ko erakusketa inflexio-puntu bat izan zen. Produktu industrialak ez dute harmoniarik, beraz, irtenbide bat aurkitu nahi zuten artea, estetika eta industria arteko harremana konpontzeko. XX. mendean diseinu industrialarekin aurkitu zuten konponbidea.\nAmeriketako Sistema[aldatu | aldatu iturburu kodea]\nNazioarteko ekitaldi honetan Estatu Batuak garrantzia handia hartu zuten. Ameriketako Sistema ekarri zuten Europara. Sistema berri honek serie produkzioa pieza txiki, errezak erreproduzitzeko eta trukagarrietan oinarrituko da (gaur egun ere erabiltzen da). Europan honelako produkzio sistema bat asmatzea oso zaila zen, europarrek artisautzara jotzen zuten, hau da, objektuari nortasun bat ematen saiatzen ziren. Estatu Batuak ez zuten tradiziorik, herri berri bat zen, sortzen zituzten makinak ez ziren dekoratiboak ezta politak ere, funtzionaltasuna bilatzen zuten (Adibidez, “Colt” -en errebolberra). Serie produkzioak, Ameriketako Sistema, garai berri bat ekarri zuen, diseinu industrialaren garaia.\n1851ko maiatzaren 1ean, Nazioarteko Erakusketa zabaldu zuten Londresen. Erakusketak izen hau zuen: "Exhibition of the Works of Industry of all Nations" (Nazio guztietako industria lanen erakusketa).\nGoizeko bederatzietatik hamar eta erdiak artean sartu ziren aretoan. Hamaika eta erdietan ministroak, enbaxadoreak eta Canterburyko gotzaina heldu ziren. Victoria erreginak karrozan egin zuen Buckinghameko jauregitik harako bidea, familiako kide guztiekin batera. Hamabiak puntuan, erakusketan sartu eta prest zeukan aulkian jarri zen, bitartean "God save the Queen" kanta abesten zutela. Ekitaldiaren hasieran, Alberto printzeak txosten bat irakurri zuen. Gero, organo batzuek jotako abestien artean, erakusketa osoa ikusi zuten. Viktoria erreginak honakoa esan zuen: "Erakusketa zabalik da". Ostean, Londres osoan izan zuten horren berri tronpeta eta artilleria hotsen bidez.\nHipodromoan zaldiketa erakustaldiak antolatu zituzten eta Leicester Square plazan mundu osoko lekurik ezkutuenetako argazki erraldoiak ipini zituzten.\nEgun hartan ia 50.000 lagun izan ziren Erakusketan, baina sarrera merkeagoko egunetan ia 200.000 lagunek ikusi zuten. Estatuek harro erakusten zituzten euren standetan lortutako berrikuntza teknikoak. Britainia Handiko industriari handiek entzun zituzten hitzik gozoenak, fabrikazio tekniketan emandako aurrerapausoengatik. Britania Handia munduko burua zen, zalantzarik gabe.\nHESKETT, J.: Breve historia del diseño industrial. Bartzelona, 1985.\nAQUILES GAY; LIDIA SAMAR: El diseño industrial en la historia. Kordoba, 1994.\nMultimedia: The Great Exhibition\nBNF: 12264651j (data)


Beste joera baten zantzuak | Mundua | Berria\nBeste joera baten zantzuak\nTrump AEBetako presidente denetik, Israelek areagotu egin ditu Zisjordanian kokaguneak eraikitzeko planak. 238 kokaleku daude egun. 1977an, 4.400 kolono zeuden; 2017an, 413.400\nIazko urrian, palestinar batek bi israeldar hil zituen. Abenduan, armadak haren familiaren etxea eraitsi zuen, Tulkaremen, Zisjordania iparraldean. ALAA BADARNEH / EFE Tamaina handiagoan ikusi\nDonald Trump AEB Ameriketako Estatu Batuetako presidente bilakatzeak mesede besterik ez dio egin Benjamin Netanyahu Israelgo lehen ministroari. Urteak pasatu ahala, Barack Obama AEBetako presidentearen eta Netanyahuren arteko harremana gero eta okerragoa bilakatu zen, eta bi agintarien arteko mesfidantza agerikoa zen; batak besteari hainbat gauza leporatu zizkion Israelen eta Palestinaren arteko harremanaz. Orain, ordea, Netanyahuk haren neurrien aldeko jarrera duen politikari bat du Etxe Zurian, eta horrek ahalbidetu dio palestinarren aurkako neurriak zalantzarik eta beldurrik gabe hartzea. Israel AEBen inoizko babesik handiena jasotzen ari da, eta jarrera horrek eragin zuzena izan du Tel Aviven Zisjordaniarako kolonizazio planetan: Trumpen agintaldiko lehen urtean, 2017an, eraikitze lanen kopuruak behera egin zuen, 3.066tik 1.643ra, Obamaren agintaldiaren azken urteetako presioen ondorioz. Baina, iaz, eraikitze lanen kopurua %20 handitu zen urtarriletik irailera, Peace Now taldearen datuen arabera.\nGorakada hori ez da kasualitatea. Trump AEBetako presidente dela, eta kontrakorik esaten ez duela baliatuta, Israelgo Gobernuak eraikitze lanen eta, beraz, kolonoentzako etxebizitzen kopurua handitu nahi du datozen urteotan. «Gobernuak uste du dena dagoela onartuta, eta hori egiteko garai egokia orain dela, inoiz ez duelako hainbesteko babesik jaso AEBetako Gobernutik», argudiatu du Peace Now taldearen Kokaguneen Behatokiko Hagit Ofranek.\nEtxe Zurian izandako aldaketaren adibide da Israelgo Gobernuak etxebizitzak eraikitzeko atera dituen lizitazioak. Kopuruak gora egin du azken urteotan, eta kasu horretan ere sumatu da Obamaren eragina: 2016an, haren agintaldiko azken urtean, Tel Avivek 42 lizitazio atera zituen; 2017an, Trump boterera iritsi zenean, Tel Avivek 3.154 lizitazio atera zituen; eta, iaz, are gehiago, 3.808. Lizitazioen gorakadak, beraz, datozen urteotan kokaleku gehiago eraikitzeko oinarriak jarri ditu.\nIsraeldarrek, gora urtero\nPeace Now taldearen datuen arabera, Zisjordanian hiru milioi pertsona inguru bizi dira egun. Horietatik, palestinarrak dira 2,8 milioi, eta kolonoak 413.400 —Jerusalem ekialdean, 200.000—.\n1977az geroztik, gora besterik ez du egin kolonoen kopuruak Zisjordanian. Urte horretan, 4.400 ziren israeldarrak, eta 2017an, 40 urte geroago, 413.400, Israelgo Estatistika Bulego Zentralaren arabera.\nHoriek guztiak 132 kokagunetan daude banatuta, eta kopuru horri beste 106 kokaleku gehitu behar zaizkie, Israelgo Gobernuaren baimenik gabe eraikitakoak, eta, beraz, legez kanpokoak direnak Israelgo legediaren ikuspuntutik. Gainontzekoak, aldiz, legezkotzat ditu. 2017ko otsailean, esaterako, palestinarren lur pribatuetan eraikitako 53 kolonia —4.000 bat etxe— legeztatu zituen Israelgo Parlamentuak, Zisjordanian. Erabaki horren bidez, Israelen kontrolpean dagoen Zisjordaniako eremua (C gunea) estatuaren lur izendatu zuen Tel Avivek.\nLehen kokagunea 1967an eraiki zuten, Jerusalem eta Hebron artean: Gush Etzion.\nIsraelgo indar armatuek 240 palestinar hil dituzte zortzi hilabetean, iaz


«Innobasque»: berrikuspenen arteko aldeak - Wikipedia, entziklopedia askea.\n«Innobasque»: berrikuspenen arteko aldeak\n19:20, 29 apirila 2008ko berrikusketa\n85 bytes added , Duela 12 urte\n19:12, 29 apirila 2008ko berrikusketa (aldatu)\nJorbe (eztabaida | ekarpenak)\n19:20, 29 apirila 2008ko berrikusketa (aldatu) (desegin)\n'''''Innobasque'', Berrikuntzaren Euskal Agentzia''', elkarte pribatua da, irabazi-asmorik gabea, Euskadin[[Euskal Autonomia Erkidegoa]]n eremu guztietan berrikuntza, espiritu ekintzailea eta sormena koordinatu eta bultzatzeko sortua. ▼\n▲'''Innobasque, Berrikuntzaren Euskal Agentzia''', elkarte pribatua da, irabazi-asmorik gabea, Euskadin eremu guztietan berrikuntza, espiritu ekintzailea eta sormena koordinatu eta bultzatzeko sortua.\n''Innobasque'' Zientzia, Teknologia eta Berrikuntzaren Euskal Sareko eragileek osatzen dute, [[enpresa]] pribatuek, euskal herri-erakundeek, euskal enpresaburuen eta langileen ordezkari instituzionalek eta berrikuntzarekin zerikusia duten era guztietako erakundeek.\nInnobasquek''Innobasque''k plataforma indartsua eskaini nahi du eta lankidetza-sarea eragile horientzat guztientzat, sare horren bidez euskal gizartean berrikuntzari lotutako balio eta jarrerak sustatzen dituzten jarduerak garatzeko -jarduera horiek Euskadi berritzailearen irudia eman dezaten hemendik kanpora, alegia Euskadi [[I+G+b-ko]] gune aurreratua dela-, baita euskal enpresa eta erakundeetan berrikuntza-dinamikak sortzen dituzten jarduera guztiak garatzeko ere.\nInnobasqueren''Innobasque''ren ikuspegia da Euskadi Europan[[Europa]]n erreferente bihurtzea berrikuntza gaietan. Horretarako, eraldaketa-programa zorrotza erabiliko du epe labur, ertain eta luzera.\n'''Innobasquek berrikuntzaren garapena erraztu eta bultzatu nahi du Euskadin''', bai teknologikoa eta bai teknologikoa ez dena, espiritu ekintzailea eta sormena sustatuz. Bere helmuga da euskal erakundeen eta ekonomiaren lehiakortasuna gehitzea lehen, bigarren eta hirugarren sektoreetan, eta euskal gizarte osoaren egungo eta geroko bizi-kalitatea hobetzea. ▼\n▲''Innobasque'Innobasquek'k berrikuntzaren garapena erraztu eta bultzatu nahi du Euskadin''', bai [[teknologia|teknologikoa]] eta bai teknologikoa ez dena, espiritu ekintzailea eta sormena sustatuz. Bere helmuga da euskal erakundeen eta ekonomiaren[[ekonomia]]ren lehiakortasuna gehitzea lehen, bigarren eta hirugarren sektoreetan, eta euskal gizarte osoaren egungo eta geroko bizi-kalitatea hobetzea.\n'''Innobasqueren helburu nagusia da Euskadin eraldaketa-prozesuan aitzindari izatea''', eremu guztietan gurea gizarte berritzailea izan dadin, Europan ere erreferentzia izatera iristeko. Helburu nagusi horretaz gain, '''Innobasquek ondorengoak lortzeko lan egingo du''':▼\n▲''Innobasque'Innobasqueren'ren helburu nagusia da Euskadin eraldaketa-prozesuan aitzindari izatea''', eremu guztietan gurea gizarte berritzailea izan dadin, Europan ere erreferentzia izatera iristeko. Helburu nagusi horretaz gain, '''Innobasquek ondorengoak lortzeko lan egingo du''':\nHelburu nagusi horretaz gain, ''Innobasque''k ondorengoak lortzeko lan egingo du:\n* Euskal gizartean berrikuntzarekin eta ekintzailetzarekin lotura duten balioak eta jarrerak sakon sustatzea.\n* [http://www.innobasque.com/pdf/eu/referente_innovacion.pdf] Euskadi Europako Erreferentea Berrikuntzan ]▼\n▲* [http://www.innobasque.com/pdf/eu/referente_innovacion.pdf]Euskadi Europako Erreferentea Berrikuntzan\n[[Kategoria:Euskal Herriko agentziak]]


Not_VI_Antonio_Beristain_saria_2016 - ivac - Instituto Vasco de Criminología (IVAC-KREI) - UPV/EHU\nVI. Antonio Beristain Ikerketa Biktimologikoko Saria (2016)\nFecha de primera publicación: 04/02/2016\nInstituto Vasco de Criminología / Kriminologiaren Euskal Institutuaren (IVAC-KREI) "Antonio Beristain" Katedrak eta Eusko Jaurlaritzako Hezkuntza, Hizkuntza Politika eta Kultura Sailak, biktimologiaren arloko ikerketa sustatze aldera, VI. Antonio Beristain Ikerketa Biktimologikoko Saria deitu dute.\nVI. Antonio Beristain Ikerketa Biktimologikoko Sariak diziplina honen inguruko ezagutzak ulertzen eta hobetzen laguntzen duen ikerlan onena saritu nahi du, baita Zigor Zuzenbideko Katedradun eta Kriminologiaren Euskal Institutuaren sortzaile eta h.c. Antonio Beristain dok. irakasle doktorearen lana ohoratu ere, biktimologiaren alde egindako aparteko lanagatik.\nOndorengoek parte hartu ahal izango dute Sarian:\n1. Euren ikerketa jarduera zientzia biktimologikoaren arloan (bereziki, terrorismoaren biktimen arloan) gauzatu nahi duten 35 urtetik beherako ikertzaileek egindako lanek; edo\n2. Zientzia biktimologikoaren arloan (bereziki, terrorismoaren biktimen arloan) egin diren eta gutxienez bikain lortu duten master edo gradu amaierako lanek (adin mugarik gabe).\n1.- LANEN EZAUGARRIAK ETA AURKEZTEKO BESTE BALDINTZA BATZUK\n Lanak gaztelaniaz, euskaraz, ingelesez edo frantsesez egon daitezke eta 30 eta 50 orrialde artekoak izango dira, 12 tamainako Times New Roman tipografiarekin eta 1,5eko lerroartearekin. Master, Gradu, Graduondo edo Titulu amaierako lanen jatorrizko bertsioa aurkeztuko da, baita lortutako kalifikazioaren ziurtagiria ere.\n Lanaren 6 ale bidaliko dira, posta ziurtatu bidez, IVAC-KREIren egoitzara (Carlos Santamaría Zentroa, Elhuyar plaza 2, 20018 Donostia), baita beste kopia bat ere, helbide elektroniko bidez, IVAC-KREIko idazkaritzara (ivac-krei@ehu.eus).\n Lanak ez dira sinatuko eta ez da egilearen izena jarriko, ez identifikatzeko moduan. Lanekin batera gutun azal bat egongo da eta, bertan, egilearen izen-abizenak, ondorengo datuekin batera:\n• Egilearen identifikazioa (izen-abizenak).\n• Sarian parte hartu ahal izateko lanbidea edo lotura.\n• Helbidea eta nortasun agiri nazionalaren, pasaportearen edo beste edozein identifikazio agiri ofizialen kopia. NAren kasuan, bi aldeen kopia egingo da.\n• Lana jatorrizkoa eta argitaragabea dela jasotzen duen berariazko adierazpena.\n• Egilea lanaren eskubide guztien titularra dela eta ustiapen eskubideekiko karga edo mugarik ez duela jasotzen duen berariazko adierazpena.\n• Epaimahaiaren erabakia onartuko duela eta erabaki horren aurka ekintza judizialik edo estrajudizialik martxan jarriko ez duela jasotzen duen berariazko adierazpena.\n• Egileak Antonio Beristain Ikerketa Biktimologikoko Sariaren oinarri guzti-guztiak onartzen dituela jasotzen duen berariazko adierazpena.\n IVAC-KREIk saritutako lana argitaratzeko eskubidea izango du eta, horretarako, egileak lanaren kopia bat bidaliko dio euskarri informatikoan. Nolanahi ere, saria eman gabe gelditu ahal izango da.\n2.- AURKEZTEKO EPEA\nDeialdi honetan 2016ko urriaren 15a baino lehen jasotzen diren lanek bakarrik parte hartu ahal izango dute.\nEpaimahaia 5 kidek osatuko dute: IVAC-KREIko Zuzendaritza Kontseiluak hautatutako 2 kidek (horietatik 1 IVAC-KREIko ohorezko kidea izango da), A. Beristain Katedrak hautatutako 2 pertsonak eta Eusko Jaurlaritzako Hezkuntza, Hizkuntza Politika eta Kultura Sailak hautatutako pertsona batek. Gertutasunagatik, lana zuzendu izanagatik, nolabait lanaren erantzule izateagatik edo lankidetzan aritu izateagatik, Epaimahaiko kideren batek parte hartzaileren batekin harremana badu, ezin izango du Epaimahaiko kide izan.\n4.- SARIAREN DIRU KOPURUA\nVI. Antonio Beristain Ikerketa Biktimologikoko Sarirako 2.400 euro esleitu ditu Eusko Jaurlaritzako Hezkuntza, Hizkuntza Politika eta Kultura Sailak. Bi lanek edo gehiagok puntuazio bera lortuz gero, Epaimahaiak sari bat baino gehiago eman ahalko du, diru kopurua agortu arte. Halaber, accesitak edo aipamen bereziak proposatu ahal izango ditu, egokitzat jotzen badu.\n5.- SARIA EMATEA\nDonostian, 2016ko otsailaren 5ean.\n(Abre una nueva ventana) (pdf ,522,44 Kb)